text:
να περιλαμβάνει, μεταξύ άλλων, την ανταλλαγή πληροφοριών και εμπειρογνωσίας. Μπορεί επίσης να περιλαμβάνει συνεργασία μεταξύ των αντίστοιχων ρυθμιστικών αρχών φορέων όπως η ομάδα εργασίας του ΟΟΣΑ για την ασφάλεια και την προστασία της ιδιωτικής ζωής στην ψηφιακή οικονομία και το παγκόσμιο δίκτυο επιβολής προστασίας της ιδιωτικής ζωής.
 ΤΊΤΛΟΣ VΙ
 ΣΥΝΕΡΓΑΣΙΑ ΣΤΟΥΣ ΤΟΜΕΙΣ ΤΗΣ ΕΡΕΥΝΑΣ, ΤΗΣ ΚΑΙΝΟΤΟΜΙΑΣ ΚΑΙ ΤΗΣ ΚΟΙΝΩΝΙΑΣ ΤΗΣ ΠΛΗΡΟΦΟΡΙΑΣ
 Άρθρο 41
 Επιστήμη, έρευνα και καινοτομία
 1. Τα μέρη συμφωνούν να ενισχύσουν τη συνεργασία τους στους τομείς της επιστήμης, της έρευνας και της καινοτομίας για να ενισχυθεί ή να συμπληρωθεί η συμφωνία περί επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της Αυστραλίας.
 2. Η ενισχυμένη συνεργασία επιδιώκει, μεταξύ άλλων:
 α)
 να αντιμετωπιστούν σημαντικές κοινές κοινωνικές προκλήσεις για την Αυστραλία και την Ένωση, όπως αναθεωρήθηκαν και συμφωνήθηκαν από τη μεικτή επιτροπή επιστημονικής και τεχνολογικής συνεργασίας που έχει συσταθεί δυνάμει του άρθρου 5 της συμφωνίας σχετικά με την επιστημονική και τεχνολογική συνεργασία μεταξύ της Ευρωπαϊκής Κοινότητας και της Αυστραλίας·
 β)
 να συμπεριληφθεί ένα φάσμα δημόσιων και ιδιωτικών παραγόντων στον τομέα της καινοτομίας, συμπεριλαμβανομένων των ΜΜΕ, με σκοπό τη διευκόλυνση της αξιοποίησης των συνεργατικών ερευνητικών αποτελεσμάτων και την επίτευξη αμοιβαία επωφελών εμπορικών και/ή ευρύτερα κοινωνικών αποτελεσμάτων·
 γ)
 να ενισχυθεί περαιτέρω το πεδίο εφαρμογής για ερευνητές της Αυστραλίας και της Ένωσης ώστε να αξιοποιήσουν τις δυνατότητες που παρέχονται από τα προγράμματα έρευνας και καινοτομίας κάθε μέρους, μεταξύ άλλων, με τα εξής:
 i)
 πλήρεις πληροφορίες σχετικά με τα προγράμματα και τις ευκαιρίες συμμετοχής·
 ii)
 έγκαιρη πληροφόρηση σχετικά με τις αναδυόμενες στρατηγικές προτεραιότητες·
 iii)
 διερεύνηση των προοπτικών για τη χρήση και την ενίσχυση μηχανισμών συνεργασίας όπως η αδελφοποίηση, κοινές προσκλήσεις και συντονισμένες προσκλήσεις υποβολής προτάσεων· και
 δ)
 να διερευνηθεί το πεδίο συνεργασίας μεταξύ της Αυστραλίας και της Ένωσης ώστε να δρομολογήσουν και να συμμετάσχουν σε ευρύτερη περιφερειακή και διεθνή συνεργασία στον τομέα της έρευνας και της καινοτομίας.
 3. Τα μέρη, σύμφωνα με τους αντίστοιχους νόμους και κανονισμούς τους, ενθαρρύνουν τη συμμετοχή του ιδιωτικού και του δημοσίου τομέα και της κοινωνίας των πολιτών εντός της επικράτειάς τους σε δραστηριότητες για την ενίσχυση της συνεργασίας.
 4. Η ενισχυμένη συνεργασία επικεντρώνεται σε όλους τους τομείς της μη στρατιωτικής έρευνας και καινοτομίας, που περιλαμβάνουν, αλλά δεν περιορίζονται, τα εξής:
 α)
 αντιμετώπιση των κοινωνικών προκλήσεων σε τομείς αμοιβαίου ενδιαφέροντος και ενίσχυση των τεχνολογιών γενικής εφαρμογής, περιλαμβανομένης της διαστημικής επιστήμης·
 β)
 ερευνητικές υποδομές, συμπεριλαμβανομένων των ηλεκτρονικών υποδομών, και ανταλλαγή πληροφοριών σχετικά με ζητήματα όπως η πρόσβαση, η διαχείριση, η χρηματοδότηση και η ιεράρχηση των ερευνητικών υποδομών· και
 γ)
 ενίσχυση της κινητικότητας των ερευνητών μεταξύ της Αυστραλίας και της Ένωσης.
 Άρθρο 42
 Κοινωνία της πληροφορίας
 1. Αναγνωρίζοντας ότι οι τεχνολογίες της πληροφορίας και των επικοινωνιών αποτελούν κεντρικά στοιχεία της σύγχρονης ζωής και έχουν ζωτική σημασία για την οικονομική και κοινωνική ανάπτυξη, τα μέρη συμφωνούν να ανταλλάσσουν απόψεις για τις αντίστοιχες πολιτικές τους σε αυτόν τον τομέα.
 2. Η συνεργασία στον εν λόγω τομέα μπορεί να επικεντρωθεί, μεταξύ άλλων, στα εξής:
 α)
 ανταλλαγή απόψεων για τις διάφορες πτυχές της κοινωνίας της πληροφορίας, ιδίως τις πολιτικές και τις κανονιστικές διατάξεις του τομέα


text:
των ηλεκτρονικών επικοινωνιών, στον οποίο συγκαταλέγονται η καθολική υπηρεσία, η χορήγηση γενικών και ειδικών αδειών, η προστασία της ιδιωτικής ζωής και των δεδομένων προσωπικού χαρακτήρα, η ηλεκτρονική διακυβέρνηση και η ανοικτή διακυβέρνηση, η ασφάλεια του διαδικτύου και η ανεξαρτησία και η αποτελεσματικότητα των κανονιστικών αρχών·
 β)
 διασύνδεση και διαλειτουργικότητα των ερευνητικών δικτύων, των υποδομών και υπηρεσιών πληροφορικής και επιστημονικών δεδομένων, μεταξύ άλλων και σε περιφερειακό πλαίσιο·
 γ)
 τυποποίηση, πιστοποίηση και διάδοση των νέων τεχνολογιών των πληροφοριών και επικοινωνιών·
 δ)
 πτυχές ασφάλειας, εμπιστοσύνης και προστασίας της ιδιωτικής ζωής των τεχνολογιών των πληροφοριών και επικοινωνιών, συμπεριλαμβανομένης της προώθησης της επιγραμμικής ασφάλειας, της καταπολέμησης της κατάχρησης της τεχνολογίας των πληροφοριών, και όλες τις μορφές ηλεκτρονικών μέσων και ανταλλαγής πληροφοριών· και
 ε)
 ανταλλαγή απόψεων σχετικά με τα μέτρα για την αντιμετώπιση του προβλήματος του κόστους της διεθνούς περιαγωγής της κινητής τηλεφωνίας, συμπεριλαμβανομένων θεμάτων «πίσω από τα σύνορα» όπως οι φραγμοί στο εμπόριο.
 ΤΙΤΛΟΣ VII
 ΣΥΝΕΡΓΑΣΙΑ ΣΤΟΝ ΤΟΜΕΑ ΤΗΣ ΕΚΠΑΙΔΕΥΣΗΣ ΚΑΙ ΤΟΥ ΠΟΛΙΤΙΣΜΟΥ
 Άρθρο 43
 Εκπαίδευση, κατάρτιση και νεολαία
 1. Τα μέρη αναγνωρίζουν την καθοριστική συμβολή της εκπαίδευσης και της κατάρτισης στη δημιουργία ποιοτικών θέσεων εργασίας και βιώσιμης ανάπτυξης για τις οικονομίες που βασίζονται στη γνώση, και αναγνωρίζουν ότι έχουν κοινό συμφέρον για συνεργασία στους τομείς της εκπαίδευσης, της κατάρτισης και σχετικών θεμάτων που αφορούν τη νεολαία.
 2. Ανάλογα με τα αμοιβαία συμφέροντά τους και τους στόχους των εκπαιδευτικών τους πολιτικών, τα μέρη αναλαμβάνουν να συνεχίσουν τον διάλογο ΕΕ-Αυστραλίας για θέματα πολιτικής στους τομείς της εκπαίδευσης και της κατάρτισης και να υποστηρίξουν τις κατάλληλες δραστηριότητες συνεργασίας στον τομέα της εκπαίδευσης, της κατάρτισης και της νεολαίας. Η συνεργασία αυτή αφορά όλους τους τομείς εκπαίδευσης και μπορεί να λάβει τη μορφή, μεταξύ άλλων:
 α)
 κινητικότητας των ατόμων μέσω της προαγωγής και της διευκόλυνσης της ανταλλαγής φοιτητών, ακαδημαϊκού και διοικητικού προσωπικού των ιδρυμάτων τριτοβάθμιας εκπαίδευσης, καθηγητών και εργαζομένων με νέους·
 β)
 κοινών προγραμμάτων συνεργασίας μεταξύ ιδρυμάτων εκπαίδευσης και κατάρτισης της Ένωσης και της Αυστραλίας, με σκοπό να προωθηθούν η κατάρτιση προγραμμάτων σπουδών, τα κοινά προγράμματα σπουδών και πτυχίων και η κινητικότητα των καθηγητών και φοιτητών·
 γ)
 θεσμικής συνεργασίας, δεσμών και εταιρικών σχέσεων με σκοπό την ανταλλαγή εμπειριών και τεχνογνωσίας, καθώς και αποτελεσματικών σχέσεων μεταξύ της εκπαίδευσης, της έρευνας και της καινοτομίας· και
 δ)
 στήριξης για πολιτικές μεταρρυθμίσεις μέσω του διαλόγου, μελετών, συνδιασκέψεων, σεμιναρίων, ομάδων εργασίας, μεθόδων συγκριτικής αξιολόγησης και ανταλλαγής πληροφοριών και ορθών πρακτικών, ιδίως όσον αφορά τις διαδικασίες της Μπολόνιας και της Κοπεγχάγης και τα ενωσιακά εργαλεία διαφάνειας.
 Άρθρο 44
 Συνεργασία στους τομείς του πολιτισμού, των οπτικοακουστικών μέσων και των μέσων ενημέρωσης
 1. Τα μέρη συμφωνούν να προάγουν τη στενότερη συνεργασία στους τομείς του πολιτισμού και της δημιουργίας, ούτως ώστε να ενισχυθεί, μεταξύ άλλων, η αμοιβαία κατανόηση και γνώση των αντίστοιχων πολιτισμών τους.
 2. Τα μέρη επιδιώκουν τη λήψη των κατάλληλων μέτρων με στόχο την προώθηση των πολιτιστικών ανταλλαγών και αναλαμβάνουν κοινές πρωτοβουλίες σε διάφορους πολιτιστικούς τομείς, με τη χρήση των διαθέσιμων μέσων και πλαισίων συνεργασίας.
 3. Τα μέρη προσπαθούν να προωθούν την κινητικότητα των επαγγελματιών του πολιτισμού και των έργων τέχνης μεταξύ της Αυστραλίας και της

type: contracts

jurisdiction: EU


text:
Ένωσης και των κρατών μελών της.
 4. Τα μέρη ενθαρρύνουν τον διαπολιτισμικό διάλογο μεταξύ των οργανώσεων της κοινωνίας των πολιτών, καθώς και μεμονωμένων ατόμων των μερών.
 5. Τα μέρη συμφωνούν να συνεργαστούν, ιδίως μέσω του πολιτικού διαλόγου, στο πλαίσιο σχετικών διεθνών φόρουμ, όπως, ειδικότερα, η Εκπαιδευτική, Επιστημονική και Επιμορφωτική Οργάνωση των Ηνωμένων Εθνών (UNESCO), ούτως ώστε να επιδιώξουν κοινούς στόχους και να προωθήσουν την πολιτιστική πολυμορφία, μεταξύ άλλων μέσω της εφαρμογής της σύμβασης της UNESCO για την προστασία και την προώθηση της πολυμορφίας της πολιτιστικής έκφρασης.
 6. Τα μέρη ενθαρρύνουν, υποστηρίζουν και διευκολύνουν τις ανταλλαγές, τη συνεργασία και τον διάλογο μεταξύ των σχετικών ιδρυμάτων και επαγγελματιών στον οπτικοακουστικό τομέα και στα μέσα μαζικής ενημέρωσης.
 7. Τα μέρη συμφωνούν να υποστηρίξουν την πολιτιστική συνεργασία στο πλαίσιο της ASEM, ιδίως μέσω των δραστηριοτήτων του Ιδρύματος Ασίας-Ευρώπης («ASEF»).
 ΤΙΤΛΟΣ VΙΙΙ
 ΣΥΝΕΡΓΑΣΙΑ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΝΑΠΤΥΞΗΣ, ΤΗΣ ΕΝΕΡΓΕΙΑΣ ΚΑΙ ΤΩΝ ΜΕΤΑΦΟΡΩΝ
 Άρθρο 45
 Περιβάλλον και φυσικοί πόροι
 1. Τα μέρη συμφωνούν σχετικά με την ανάγκη προστασίας, διατήρησης και βιώσιμης διαχείρισης των φυσικών πόρων και της βιολογικής ποικιλομορφίας, ως βάση για την ανάπτυξη των σημερινών και των μελλοντικών γενεών.
 2. Τα μέρη ενισχύουν τη συνεργασία τους για την προστασία του περιβάλλοντος και την ενσωμάτωση των περιβαλλοντικών ζητημάτων σε όλους τους τομείς συνεργασίας, μεταξύ άλλων σε διεθνές και περιφερειακό πλαίσιο, ιδίως όσον αφορά:
 α)
 τη διατήρηση διαλόγου υψηλού επιπέδου για θέματα περιβάλλοντος·
 β)
 τη συμμετοχή σε και υλοποίηση πολυμερών περιβαλλοντικών συμφωνιών και, ανάλογα με την περίπτωση, την αναζήτηση κοινού εδάφους μεταξύ των μερών σχετικά με περιβαλλοντικά θέματα, όπως τη συμμετοχή σε πολυμερή φόρουμ·
 γ)
 την προώθηση και την ενθάρρυνση της πρόσβασης σε γενετικούς πόρους και της βιώσιμης χρήσης αυτών, σύμφωνα με την εθνική νομοθεσία και τις διεθνείς συνθήκες που εφαρμόζονται στον τομέα αυτό, τις οποίες τα μέρη έχουν επικυρώσει ή προσχωρήσει σε αυτές· και
 δ)
 την προώθηση των ανταλλαγών πληροφοριών, τεχνικής εμπειρογνωμοσύνης και περιβαλλοντικών πρακτικών σε τομείς όπως:
 i)
 η εφαρμογή και η επιβολή της περιβαλλοντικής νομοθεσίας·
 ii)
 η επάρκεια και η βιώσιμη κατανάλωση και παραγωγή πόρων·
 iii)
 η διατήρηση και η βιώσιμη χρήση της βιοποικιλότητας·
 iv)
 τα χημικά προϊόντα και η διαχείριση των αποβλήτων·
 v)
 η πολιτική των υδάτων· και
 vi)
 η διατήρηση των ακτών και του θαλάσσιου περιβάλλοντος και ο έλεγχος της ρύπανσης και της υποβάθμισης.
 Άρθρο 46
 Κλιματική αλλαγή
 1. Τα μέρη αναγνωρίζουν την κοινή παγκόσμια απειλή που συνιστά η κλιματική αλλαγή, καθώς και την ανάγκη να αναλάβουν δράση όλες οι χώρες για τον περιορισμό των εκπομπών ώστε να σταθεροποιηθούν οι συγκεντρώσεις αερίων του θερμοκηπίου στην ατμόσφαιρα σε επίπεδα που θα αποτρέψουν την επικίνδυνη ανθρωπογενή παρέμβαση στο κλιματικό σύστημα. Στο πλαίσιο των αντίστοιχων αρμοδιοτήτων τους και με την επιφύλαξη των συζητήσεων σε άλλα φόρουμ, όπως η σύμβαση-πλαίσιο των Ηνωμένων Εθνών για την κλιματική αλλαγή (UNFCCC), τα μέρη αυξάνουν τη συνεργασία στον τομέα αυτό. Στόχος της εν λόγω συνεργασίας είναι, μεταξύ άλλων, τα εξής:
 α)
 η καταπολέμηση της κλιματικής αλλαγής, με γενικό στόχο τη σταθεροποίηση των συγκεντρώσεων των αερίων του θερμοκηπίου στην ατμόσφαιρα, λαμβανομένων υπόψη των πλέον πρόσφατων επιστημονικών πληροφοριών και της ανάγκης


text:
μετάβασης σε οικονομίες χαμηλών εκπομπών, με παράλληλη συνέχιση της βιώσιμης οικονομικής ανάπτυξης μέσω εθνικά κατάλληλων δράσεων μετριασμού και προσαρμογής·
 β)
 η ανταλλαγή πληροφοριών και ειδικών γνώσεων όσον αφορά τον σχεδιασμό, την εφαρμογή και την εξέλιξη των αντίστοιχων εγχώριων πολιτικών μετριασμού και προσεγγίσεων, συμπεριλαμβανομένων μηχανισμών που βασίζονται στην αγορά, ανάλογα με την περίπτωση·
 γ)
 η ανταλλαγή πληροφοριών και ειδικών γνώσεων όσον αφορά τα μέσα χρηματοδότησης του δημόσιου και του ιδιωτικού τομέα για τη δράση για το κλίμα·
 δ)
 η συνεργασία με αντικείμενο την έρευνα, την ανάπτυξη, τη διάδοση, τη χρήση και τη μεταφορά τεχνολογίας χαμηλών εκπομπών άνθρακα, προκειμένου να μετριαστούν οι εκπομπές αερίων θερμοκηπίου, και η ενθάρρυνση της αποτελεσματικής χρήσης των πόρων, με παράλληλη διατήρηση της οικονομικής ανάπτυξης·
 ε)
 η ανταλλαγή εμπειριών, εμπειρογνωμοσύνης και βέλτιστων πρακτικών, κατά περίπτωση, όσον αφορά την παρακολούθηση και την ανάλυση των επιπτώσεων των αερίων θερμοκηπίου, καθώς και η ανάπτυξη προγραμμάτων μετριασμού και προσαρμογής και στρατηγικών χαμηλών εκπομπών·
 στ)
 η υποστήριξη, εάν χρειάζεται, δράσεων μετριασμού και προσαρμογής τις οποίες αναλαμβάνουν οι αναπτυσσόμενες χώρες·
 ζ)
 η συνεργασία για την επίτευξη μιας ισχυρής και νομικά δεσμευτικής διεθνούς συμφωνίας για το κλίμα που θα ισχύει σε όλες τις χώρες.
 2. Για τους σκοπούς αυτούς, τα μέρη συμφωνούν να διατηρήσουν τακτικό διάλογο και συνεργασία σε πολιτικό και τεχνικό επίπεδο, τόσο διμερώς όσο και σε πολυμερή φόρουμ.
 Άρθρο 47
 Πολιτική προστασία
 Τα μέρη αναγνωρίζουν την ανάγκη να ελαχιστοποιηθεί ο αντίκτυπος των φυσικών και ανθρωπογενών καταστροφών. Τα μέρη επιβεβαιώνουν την κοινή τους δέσμευση για την προώθηση μέτρων πρόληψης, μετριασμού, ετοιμότητας και αντίδρασης με σκοπό την αύξηση της ανθεκτικότητας της κοινωνίας και των υποδομών, καθώς και για τη συνεργασία, κατά περίπτωση, σε διμερή και πολυμερή πολιτικά επίπεδα ώστε να υλοποιηθούν οι εν λόγω στόχοι.
 Άρθρο 48
 Ενέργεια
 Τα μέρη αναγνωρίζουν τη σημασία του ενεργειακού τομέα και του ρόλου της εύρυθμης λειτουργίας της αγοράς ενέργειας στη βιώσιμη ανάπτυξη, την οικονομική μεγέθυνση, τη συμβολή στην επίτευξη διεθνώς συμφωνημένων αναπτυξιακών στόχων, καθώς και της συνεργασίας για την αντιμετώπιση παγκόσμιων περιβαλλοντικών και κλιματικών προκλήσεων, και προσπαθούν, στο πλαίσιο των αντίστοιχων αρμοδιοτήτων τους, να εντείνουν τη συνεργασία στον τομέα αυτό, με τους εξής στόχους:
 α)
 την ανάπτυξη πολιτικών για την αύξηση της ενεργειακής ασφάλειας·
 β)
 την προώθηση του παγκόσμιου εμπορίου και των επενδύσεων στον τομέα της ενέργειας·
 γ)
 τη βελτίωση της ανταγωνιστικότητας·
 δ)
 τη βελτίωση της λειτουργίας των παγκόσμιων ενεργειακών αγορών·
 ε)
 την ανταλλαγή πληροφοριών και εμπειριών πολιτικής μέσω των υφιστάμενων πολυμερών φόρουμ για την ενέργεια·
 στ)
 την προώθηση της ανάπτυξης και της εφαρμογής καθαρών, ποικίλων και οικονομικά αποδοτικών και βιώσιμων ενεργειακών τεχνολογιών, συμπεριλαμβανομένων των τεχνολογιών ανανεώσιμων πηγών ενέργειας και χαμηλών εκπομπών·
 ζ)
 την επίτευξη ορθολογικής χρήσης της ενέργειας με τη συμβολή τόσο της προσφοράς όσο και της ζήτησης, με βελτίωση της ενεργειακής απόδοσης στην παραγωγή, μεταφορά, διανομή και τελική χρήση της ενέργειας· και
 η)
 την ανταλλαγή βέλτιστων πρακτικών για την αναζήτηση ενεργειακών πόρων και την παραγωγή ενέργειας.
 Άρθρο 49
 Μεταφορές
 1. Τα μέρη προσπαθούν να συνεργαστούν σε όλους τους συναφείς τομείς της πολιτικής μεταφορών, μεταξύ των οποίων η ολοκληρωμένη πολιτική μεταφορών, με στόχο τη βελτίωση της κυκλοφορίας εμπορευμάτων


text:
και επιβατών, την προώθηση της ασφάλειας και της προστασίας των θαλάσσιων και αεροπορικών μεταφορών και την προστασία του περιβάλλοντος και την αύξηση της αποτελεσματικότητας των συστημάτων μεταφορών τους.
 2. Η συνεργασία μεταξύ των μερών στον εν λόγω τομέα έχει ως στόχο την προώθηση:
 α)
 ανταλλαγών πληροφοριών σχετικά με τις αντίστοιχες πολιτικές και πρακτικές μεταφορών, περιλαμβανομένης της έγκαιρης παροχής συμβουλών των προτεινόμενων αλλαγών στα ρυθμιστικά καθεστώτα που επηρεάζουν τους αντίστοιχους τομείς μεταφορών τους·
 β)
 της ενίσχυσης των σχέσεων στον τομέα των αερομεταφορών μεταξύ της Αυστραλίας και της Ένωσης, της ενίσχυσης της πρόσβασης στις αγορές και των επενδυτικών ευκαιριών, της διεύρυνσης και εμβάθυνσης της κανονιστικής συνεργασίας στον τομέα της ασφάλειας της αεροπορίας, της ασφάλειας και της οικονομικής ρύθμισης του κλάδου των αεροπορικών μεταφορών, με στόχο τη στήριξη της σύγκλισης των κανονιστικών ρυθμίσεων και την άρση των εμποδίων στην επιχειρηματική δραστηριότητα, καθώς και τη συνεργασία στη διαχείριση της εναέριας κυκλοφορίας·
 γ)
 του διαλόγου και της συνεργασίας για την επίτευξη των στόχων της απεριόριστης πρόσβασης στις διεθνείς θαλάσσιες αγορές και το εμπόριο, με βάση τον θεμιτό ανταγωνισμό επί εμπορικής βάσεως·
 δ)
 του διαλόγου και της συνεργασίας σε θέματα μεταφορών που σχετίζονται με το περιβάλλον·
 ε)
 του διαλόγου και της συνεργασίας με στόχο την αμοιβαία αναγνώριση των αδειών οδήγησης· και
 στ)
 της συνεργασίας στο πλαίσιο διεθνών φόρουμ μεταφορών.
 Άρθρο 50
 Γεωργία και αγροτική ανάπτυξη
 1. Τα μέρη συμφωνούν να ενθαρρύνουν τη συνεργασία στους τομείς της γεωργίας και της ανάπτυξης της υπαίθρου.
 2. Στους τομείς στους οποίους θα μπορούσαν να εξεταστούν οι δυνατότητες για δραστηριότητες συνεργασίας περιλαμβάνονται, χωρίς όμως να περιορίζονται σε αυτές, η γεωργική και αγροτική αναπτυξιακή πολιτική, οι γεωγραφικές ενδείξεις, η διαφοροποίηση και η αναδιάρθρωση των γεωργικών τομέων και η βιώσιμη γεωργία.
 Άρθρο 51
 Βιώσιμη διαχείριση των δασών
 Τα μέρη συμφωνούν να ενισχύσουν τη συνεργασία, σε εθνικό και διεθνές επίπεδο, για τη βιώσιμη διαχείριση των δασών και των συναφών πολιτικών και κανονισμών, συμπεριλαμβανομένων των μέτρων για την καταπολέμηση της παράνομης υλοτομίας και του σχετικού εμπορίου, καθώς και την προώθηση της χρηστής διακυβέρνησης των δασών.
 Άρθρο 52
 Θαλάσσιες υποθέσεις και αλιεία
 1. Τα μέρη ενισχύουν τον διάλογο και τη συνεργασία σε θέματα κοινού ενδιαφέροντος στους τομείς της αλιείας και των θαλάσσιων υποθέσεων. Τα μέρη αποσκοπούν στην προώθηση της μακροπρόθεσμης διατήρησης και της βιώσιμης διαχείρισης των θαλάσσιων βιολογικών πόρων, την ανταλλαγή πληροφοριών μέσω περιφερειακών οργανώσεων διαχείρισης της αλιείας (εφεξής «ΠΟΔΑ») και ρυθμίσεων και στα πολυμερή φόρουμ, όπως ο Οργανισμός Επισιτισμού και Γεωργίας των Ηνωμένων Εθνών (εφεξής «FAO»), την προώθηση των προσπαθειών για την πρόληψη, την αποτροπή και την εξάλειψη της παράνομης, λαθραίας και άναρχης αλιείας («ΠΛΑ αλιεία»), τη διαχείριση με βάση το οικοσύστημα και την προώθηση της συνεργασίας στον τομέα της έρευνας όσον αφορά τη βιωσιμότητα των θαλασσών και της αλιείας.
 2. Τα μέρη συνεργάζονται με σκοπό:
 α)
 να ενθαρρύνουν την ανάπτυξη και την εφαρμογή αποτελεσματικών μέτρων, καθώς και τη συμμόρφωση με αυτά, με σκοπό να εξασφαλίσουν τη μακροπρόθεσμη διατήρηση και τη βιώσιμη διαχείριση των αλιευτικών πόρων στο πλαίσιο της αρμοδιότητας των ΠΟΔΑ ή ρυθμίσεων στις οποίες είναι συμβαλλόμενο μέρος·
 β)
 να διασφαλίσουν την πολυμερή διαχείριση,


text:
εντός των σχετικών ΠΟΔΑ, των άκρως μεταναστευτικών αποθεμάτων ιχθύων σε ολόκληρη την ακτίνα εξάπλωσής τους·
 γ)
 να προωθήσουν μια ολοκληρωμένη προσέγγιση στις θαλάσσιες υποθέσεις σε διεθνές επίπεδο· και
 δ)
 να καταβάλουν κάθε δυνατή προσπάθεια για τη διευκόλυνση της προσχώρησης σε ΠΟΔΑ, εφόσον κρίνεται σκόπιμο, όταν ένα από τα μέρη είναι μέλος και το άλλο συνεργαζόμενο μέρος.
 3. Τα μέρη διεξάγουν τακτικό διάλογο σε συνδυασμό με άλλες συνεδριάσεις σε επίπεδο ανωτέρων υπαλλήλων, προκειμένου να ενισχύσουν τον διάλογο και τη συνεργασία, καθώς και την ανταλλαγή πληροφοριών και εμπειριών σχετικά με την αλιευτική πολιτική και τις θαλάσσιες υποθέσεις.
 Άρθρο 53
 Απασχόληση και κοινωνικές υποθέσεις
 1. Τα μέρη συμφωνούν να αυξήσουν τη συνεργασία στον τομέα της απασχόλησης και των κοινωνικών υποθέσεων, μεταξύ άλλων και στο πλαίσιο της παγκοσμιοποίησης και των δημογραφικών αλλαγών. Τα μέρη καταβάλλουν προσπάθειες για την προώθηση της συνεργασίας και των ανταλλαγών πληροφοριών και εμπειριών όσον αφορά τα θέματα απασχόλησης και εργατικού δυναμικού. Αυτή η συνεργασία μπορεί να περιλαμβάνει ανταλλαγές σχετικά με την πολιτική για την απασχόληση, την περιφερειακή και κοινωνική συνοχή, την κοινωνική ένταξη, τα συστήματα κοινωνικής ασφάλισης, τις βιομηχανικές σχέσεις, τη δια βίου ανάπτυξη δεξιοτήτων, την απασχόληση των νέων, την υγεία και την ασφάλεια στον χώρο εργασίας, την καταπολέμηση των διακρίσεων και την ισότητα συμπεριλαμβανομένης της ισότητας των φύλων, καθώς και την εταιρική κοινωνική ευθύνη και την αξιοπρεπή εργασία.
 2. Τα μέρη επιβεβαιώνουν την ανάγκη προώθησης της πλήρους και παραγωγικής απασχόλησης και της αξιοπρεπούς εργασίας ως βασικού στοιχείου βιώσιμης ανάπτυξης και μείωσης της φτώχειας. Στο πλαίσιο αυτό, τα μέρη υπενθυμίζουν τη δήλωση της Διεθνούς Οργάνωσης Εργασίας («ΔΟΕ») σχετικά με την κοινωνική δικαιοσύνη για έντιμη παγκοσμιοποίηση.
 3. Τα μέρη επαναβεβαιώνουν ότι έχουν δεσμευθεί να τηρούν, να προωθούν και να υλοποιούν τα διεθνώς αναγνωρισμένα εργασιακά και κοινωνικά πρότυπα, όπως, ειδικότερα, καθορίζεται στη διακήρυξη της ΔΟΕ για τα θεμελιώδη δικαιώματα και τις αρχές για την εργασία.
 4. Οι μορφές συνεργασίας μπορεί να περιλαμβάνουν, μεταξύ άλλων, ειδικά προγράμματα, σχέδια και πρωτοβουλίες που θα συμφωνηθούν από κοινού, καθώς και διάλογο για θέματα κοινού ενδιαφέροντος σε διμερές και πολυμερές επίπεδο.
 Άρθρο 54
 Υγεία
 Τα μέρη συμφωνούν να ενθαρρύνουν την αμοιβαία συνεργασία, την ανταλλαγή πληροφοριών και πολιτικής εμπειρίας στους τομείς της υγείας και της αποτελεσματικής διαχείρισης των διασυνοριακών προβλημάτων υγείας.
 ΤΊΤΛΟΣ ΙΧ
 ΘΕΣΜΙΚΟ ΠΛΑΙΣΙΟ
 Άρθρο 55
 Άλλες συμφωνίες ή ρυθμίσεις
 1. Τα μέρη μπορούν να συμπληρώσουν την παρούσα συμφωνία συνάπτοντας ειδικές συμφωνίες ή ρυθμίσεις σε κάθε τομέα συνεργασίας που εμπίπτει στο πεδίο εφαρμογής της. Οι συμφωνίες αυτού του είδους αποτελούν αναπόσπαστο τμήμα των συνολικών διμερών σχέσεων που διέπονται από την παρούσα συμφωνία.
 2. Η παρούσα συμφωνία δεν επηρεάζει ούτε προδικάζει την ερμηνεία, τη λειτουργία ή την εφαρμογή άλλων συμφωνιών μεταξύ των μερών. Ειδικότερα, οι διατάξεις περί επίλυσης των διαφορών της παρούσας συμφωνίας δεν αντικαθιστούν ούτε επηρεάζουν ουδόλως τις διατάξεις περί επίλυσης των διαφορών άλλων συμφωνιών μεταξύ των μερών.
 3. Τα μέρη αναγνωρίζουν ότι μια ιδιαίτερα επείγουσα περίπτωση, όπως ορίζεται στο άρθρο 57 παράγραφος 7, θα μπορούσε επίσης να αποτελέσει λόγο για την αναστολή ή την καταγγελία άλλων συμφωνιών μεταξύ των μερών. Υπό τις συνθήκες αυτές, τα μέρη


text:
αναβάλλουν τις διατάξεις επίλυσης διαφορών, αναστολής και καταγγελίας αυτών των άλλων συμφωνιών, για την επίλυση τυχόν τέτοιας διαφοράς.
 Άρθρο 56
 Μεικτή επιτροπή
 1. Τα μέρη συγκροτούν μεικτή επιτροπή, απαρτιζόμενη από αντιπροσώπους των μερών.
 2. Στο πλαίσιο της μεικτής επιτροπής πραγματοποιούνται διαβουλεύσεις με σκοπό να διευκολυνθούν η εφαρμογή και η προώθηση των γενικών στόχων της παρούσας συμφωνίας, καθώς και για να διατηρηθεί η συνολική συνοχή των σχέσεων ΕΕ-Αυστραλίας.
 3. Η μεικτή επιτροπή:
 α)
 προωθεί την αποτελεσματική εφαρμογή της παρούσας συμφωνίας·
 β)
 παρακολουθεί την ανάπτυξη της συνολικής διμερούς σχέσης, συμπεριλαμβανομένων των συμφωνιών, μεταξύ των μερών·
 γ)
 υποβάλλει, κατά περίπτωση, αιτήματα για την παροχή πληροφοριών σε επιτροπές ή άλλα όργανα που έχουν συσταθεί βάσει άλλων συμφωνιών μεταξύ των μερών και εξετάζει τις εκθέσεις που έχουν ενδεχομένως υποβληθεί από αυτά·
 δ)
 ανταλλάσσει γνώμες και προβαίνει σε υποδείξεις επί παντός ζητήματος κοινού ενδιαφέροντος, μεταξύ άλλων όσον αφορά τις μελλοντικές δράσεις και τους διαθέσιμους πόρους για την υλοποίηση τους·
 ε)
 θέτει προτεραιότητες και, κατά περίπτωση, προσδιορίζει τα επόμενα βήματα ή σχέδια δράσης σε σχέση με τους στόχους της παρούσας συμφωνίας·
 στ)
 αναζητεί τα κατάλληλα μέτρα για την πρόληψη προβλημάτων που ενδέχεται να παρουσιαστούν στους τομείς που καλύπτονται από την παρούσα συμφωνία·
 ζ)
 προσπαθεί να διευθετήσει διαφορές που προκύπτουν κατά την εφαρμογή ή την ερμηνεία της παρούσας συμφωνίας, σύμφωνα με το άρθρο 57·
 η)
 εξετάζει τις πληροφορίες που υποβάλλει ένα εκ των μερών σύμφωνα με το άρθρο 57· και
 θ)
 εκδίδει αποφάσεις, κατά περίπτωση, ώστε να τεθούν σε εφαρμογή ειδικές πτυχές της παρούσας συμφωνίας.
 4. Η μεικτή επιτροπή ασκεί τα καθήκοντά της με συναίνεση. Θεσπίζει τον εσωτερικό της κανονισμό. Μπορεί να συγκροτεί υποεπιτροπές και ομάδες εργασίας για την εξέταση συγκεκριμένων θεμάτων.
 5. Η μεικτή επιτροπή συνεδριάζει κανονικά μία φορά τον χρόνο εκ περιτροπής, στην Ένωση και στην Αυστραλία. Έκτακτες συνεδριάσεις της μεικτής επιτροπής πραγματοποιούνται κατόπιν αιτήματος ενός εκ των μερών. Στη μεικτή επιτροπή συμπροεδρεύουν αμφότερα τα μέρη. Συνεδριάζει κανονικά σε επίπεδο ανώτερων υπαλλήλων, αλλά μπορεί να συνεδριάζει και σε υπουργικό επίπεδο. Επίσης, η μεικτή επιτροπή δύναται να λειτουργεί με βιντεοδιάσκεψη ή τηλεφωνική επικοινωνία και ανταλλαγή πληροφοριών με ηλεκτρονικό ταχυδρομείο.
 Άρθρο 57
 Τρόποι εφαρμογής και επίλυση διαφορών
 1. Υπό το πνεύμα αμοιβαίου σεβασμού και συνεργασίας που καθιερώνει η παρούσα συμφωνία, τα μέρη λαμβάνουν τα γενικά ή ειδικά μέτρα που απαιτούνται για την εκπλήρωση των υποχρεώσεων που υπέχουν βάσει της συμφωνίας.
 2. Τα μέρη συμφωνούν να διαβουλεύονται το συντομότερο δυνατό, εάν το ζητήσει ένα από τα μέρη, σχετικά με διαφορά που ενδέχεται να ανακύψει κατά την εφαρμογή της παρούσας συμφωνίας. Εάν προκύψει διάσταση απόψεων κατά την εφαρμογή ή την ερμηνεία της παρούσας συμφωνίας, τα μέρη δύνανται να παραπέμψουν το ζήτημα στη μεικτή επιτροπή. Τα μέρη υποβάλλουν όλες τις πληροφορίες που απαιτούνται για τη διεξοδική εξέταση του ζητήματος στη μεικτή επιτροπή, με σκοπό την επίλυση διαφορών εγκαίρως και με φιλικό τρόπο.
 3. Σε ιδιαίτερα επείγουσες περιπτώσεις, κάθε μέρος παραπέμπει αμέσως το θέμα στη μεικτή επιτροπή και παρέχει όλες τις πληροφορίες που απαιτούνται για τη διεξοδική εξέταση της κατάστασης, με σκοπό να εξευρεθεί έγκαιρη και αμοιβαίως αποδεκτή λύση. Εάν η μεικτή


text:
επιτροπή σε επίπεδο ανώτερων υπαλλήλων αδυνατεί να διευθετήσει την κατάσταση, εντός περιόδου έως 15 ημερών από την έναρξη των διαβουλεύσεων και το αργότερο εντός 30 ημερών από την ημερομηνία παραπομπής του ζητήματος στη μεικτή επιτροπή, το θέμα υποβάλλεται στους υπουργούς για επείγουσα εξέταση για περαιτέρω περίοδο 15 ημερών.
 4. Στην απίθανη και απροσδόκητη περίπτωση που δεν έχει εξευρεθεί αμοιβαία αποδεκτή λύση μετά την παρέλευση 15 ημερών από την έναρξη των διαβουλεύσεων σε υπουργικό επίπεδο και το αργότερο εντός 45 ημερών από την ημερομηνία παραπομπής του ζητήματος στη μεικτή επιτροπή, καθένα από τα μέρη μπορεί να αποφασίσει να λάβει τα κατάλληλα μέτρα όσον αφορά την παρούσα συμφωνία, συμπεριλαμβανομένης της αναστολής των διατάξεών της ή τον τερματισμό της. Τα μέρη αναγνωρίζουν ότι μια ιδιαίτερα επείγουσα περίπτωση μπορεί επίσης να χρησιμεύσει ως βάση για τη λήψη κατάλληλων μέτρων εκτός της παρούσας συμφωνίας, σύμφωνα με τα δικαιώματα και τις υποχρεώσεις των μερών στο πλαίσιο άλλων συμφωνιών μεταξύ των μερών ή σύμφωνα με το γενικό διεθνές δίκαιο. Στην Ένωση, η απόφαση αναστολής θα συνεπαγόταν ομοφωνία. Στην Αυστραλία, η απόφαση αναστολής θα λαμβανόταν από την κυβέρνηση της Αυστραλίας, σύμφωνα με τις δικές της νομοθετικές και κανονιστικές διατάξεις.
 5. Τα μέρη συμφωνούν ότι οποιαδήποτε απόφαση για τη λήψη των κατάλληλων μέτρων σύμφωνα με την παράγραφο 4 πρέπει να είναι δεόντως αιτιολογημένη. Η απόφαση κοινοποιείται αμέσως στο άλλο μέρος εγγράφως. Τα μέρη συμφωνούν ότι τα εν λόγω μέτρα πρέπει να είναι αναλογικά και σύμφωνα με το άρθρο 55 παράγραφος 2, καθώς και με τις γενικές αρχές του διεθνούς δικαίου.
 6. Εάν ληφθεί μέτρο σύμφωνα με την παράγραφο 4, το μέτρο ανακαλείται μόλις εκλείψουν οι λόγοι για τη λήψη του. Το μέρος που επικαλείται την παράγραφο 4 παρακολουθεί συνεχώς την εξέλιξη της κατάστασης που υπαγόρευσε την απόφασή του και ανακαλεί τα μέτρα αμέσως μόλις εκλείψουν οι σχετικοί λόγοι.
 7. Τα μέρη συμφωνούν ότι, για την ορθή ερμηνεία και πρακτική εφαρμογή της παρούσας συμφωνίας, με τον όρο «περίπτωση έκτακτης ανάγκης» νοείται μια ιδιαίτερα σοβαρή και σημαντική παραβίαση των υποχρεώσεων που περιγράφονται στο άρθρο 2 παράγραφος 2 και στο άρθρο 6 παράγραφος 2 της παρούσας συμφωνίας από ένα από τα μέρη, η οποία οδηγεί σε κατάσταση που απαιτεί άμεση αντίδραση από το άλλο μέρος. Τα μέρη θεωρούν ότι μια ιδιαίτερα σοβαρή και σημαντική παραβίαση του άρθρου 2 παράγραφος 2 ή του άρθρου 6 παράγραφος 2 θα πρέπει να είναι εξαιρετικού χαρακτήρα που απειλεί τη διεθνή ειρήνη και ασφάλεια.
 8. Σε περίπτωση που η κατάσταση που δημιουργείται σε τρίτη χώρα θα μπορούσε να θεωρηθεί ισοδύναμη σε σοβαρότητα και χαρακτήρα με περίπτωση ειδικής έκτακτης ανάγκης, τα μέρη καταβάλλουν κάθε προσπάθεια για επείγουσα διεξαγωγή διαβουλεύσεων, εφόσον το ζητήσει ένα μέρος, για ανταλλαγή απόψεων σχετικά με την κατάσταση και για εξέταση πιθανών απαντήσεων.
 ΤΙΤΛΟΣ Χ
 ΤΕΛΙΚΕΣ ΔΙΑΤΑΞΕΙΣ
 Άρθρο 58
 Ορισμοί
 Για τον σκοπό της παρούσας συμφωνίας, ο όρος «τα μέρη» σημαίνει την Ένωση ή τα κράτη μέλη της ή την Ένωση και τα κράτη μέλη της, σύμφωνα με τις αντίστοιχες αρμοδιότητές τους, αφενός, και την Αυστραλία, αφετέρου.
 Άρθρο 59
 Χρηματοδοτική συνεργασία
 1. Κατά την εφαρμογή


text:
των προγραμμάτων βοήθειας στο πλαίσιο των πολιτικών αναπτυξιακής συνεργασίας τους, τα μέρη συνεργάζονται για την πρόληψη και την καταπολέμηση των παρατυπιών, της απάτης, της διαφθοράς ή κάθε άλλης παράτυπης δραστηριότητας εις βάρος των οικονομικών συμφερόντων των μερών.
 2. Για τον σκοπό αυτό, οι αρμόδιες αρχές της Ένωσης και της Αυστραλίας ανταλλάσσουν πληροφορίες, συμπεριλαμβανομένων των δεδομένων προσωπικού χαρακτήρα, σύμφωνα με τις αντίστοιχες νομοθεσίες τους, και, εφόσον το ζητήσει ένα εκ των δύο μερών, προχωρούν σε διαβουλεύσεις.
 3. Η Ευρωπαϊκή Υπηρεσία Καταπολέμησης της Απάτης και οι αρμόδιες αρχές της Αυστραλίας μπορούν να συμφωνήσουν σχετικά με περαιτέρω συνεργασία στον τομέα της καταπολέμησης της απάτης, συμπεριλαμβανομένης της σύναψης επιχειρησιακών ρυθμίσεων.
 Άρθρο 60
 Κοινοποίηση πληροφοριών
 1. Τα μέρη παρέχουν την κατάλληλη προστασία των πληροφοριών που ανταλλάσσονται δυνάμει της παρούσας συμφωνίας, σύμφωνη με το δημόσιο συμφέρον που συνδέεται με την πρόσβαση στις πληροφορίες.
 2. Καμία διάταξη της παρούσας συμφωνίας δεν μπορεί να θεωρηθεί ότι υποχρεώνει τα μέρη να ανταλλάσσουν πληροφορίες, ή να παρέχουν πρόσβαση σε κοινές πληροφορίες, η δημοσιοποίηση των οποίων:
 α)
 θα προκαλούσε ζημία στα εξής:
 i)
 στη δημόσια ασφάλεια·
 ii)
 σε πληροφορίες ασφαλείας, αμυντικά και στρατιωτικά θέματα·
 iii)
 στις διεθνείς σχέσεις·
 iv)
 στη χρηματοδοτική, νομισματική ή οικονομική πολιτική·
 v)
 σε θέματα ιδιωτικής ζωής· ή
 vi)
 σε νόμιμα εμπορικά συμφέροντα ή επιχειρήσεις· ή
 β)
 θα ήταν, με άλλο τρόπο, αντίθετη προς το δημόσιο συμφέρον.
 3. Στην περίπτωση που ανταλλάσσονται πληροφορίες του είδους που αναφέρεται στο παρόν άρθρο, το μέρος που τις λαμβάνει γνωστοποιεί ή κοινολογεί τις πληροφορίες αυτές με τη συγκατάθεση του άλλου μέρους ή όταν απαιτείται, προκειμένου να συμμορφωθεί με τις νομικές του υποχρεώσεις.
 4. Κανένα στοιχείο της παρούσας συμφωνίας δεν προορίζεται να παρεκκλίνει από τα δικαιώματα, τις υποχρεώσεις ή τις δεσμεύσεις των μερών στο πλαίσιο διμερών συμφωνιών ή ρυθμίσεων για την προστασία των διαβαθμισμένων πληροφοριών που ανταλλάσσονται μεταξύ των μερών.
 Άρθρο 61
 Έναρξη ισχύος, προσωρινή εφαρμογή, διάρκεια και λήξη ισχύος
 1. Η παρούσα συμφωνία αρχίζει να ισχύει τριάντα ημέρες μετά την ημερομηνία κατά την οποία τα μέρη γνωστοποιούν αμοιβαία την ολοκλήρωση των αναγκαίων για τον σκοπό αυτό νομικών διαδικασιών.
 2. Με την επιφύλαξη της παραγράφου 1, η Αυστραλία και η Ένωση δύνανται να εφαρμόζουν προσωρινά συγκεκριμένες διατάξεις της παρούσας συμφωνίας εν αναμονή της έναρξης ισχύος της. Η εν λόγω προσωρινή εφαρμογή θα αρχίσει τριάντα ημέρες μετά την ημερομηνία κατά την οποία τόσο η Αυστραλία όσο και η Ένωση έχουν κοινοποιήσει αμοιβαία την ολοκλήρωση των αντίστοιχων εσωτερικών διαδικασιών τους που είναι απαραίτητες για την εν λόγω προσωρινή εφαρμογή.
 3. Η παρούσα συμφωνία είναι αορίστου χρόνου. Οποιοδήποτε από τα μέρη μπορεί να κοινοποιήσει εγγράφως στο άλλο μέρος την πρόθεσή του να καταγγείλει την παρούσα συμφωνία. Η καταγγελία αρχίζει να ισχύει έξι μήνες μετά την κοινοποίηση.
 Άρθρο 62
 Κοινοποιήσεις
 Οι κοινοποιήσεις που γίνονται σύμφωνα με το άρθρο 61 απευθύνονται στη Γενική Γραμματεία του Συμβουλίου της Ευρωπαϊκής Ένωσης ή στο Υπουργείο Εξωτερικών και Εμπορίου της Αυστραλίας, αντιστοίχως.
 Άρθρο 63
 Εδαφική εφαρμογή
 Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για την Ευρωπαϊκή Ένωση και η Συνθήκη για τη λειτουργία της Ευρωπαϊκής Ένωσης και


text:
υπό τους όρους που προβλέπονται στις Συνθήκες αυτές και, αφετέρου, στο έδαφος της Αυστραλίας.
 Άρθρο 64
 Αυθεντικά κείμενα
 Η παρούσα συμφωνία συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα και όλα τα κείμενα είναι εξίσου αυθεντικά.
 Съставено в Манила на седми август две хиляди и седемнадесета година.
 Hecho en Manila el siete de agosto de dos mil diecisiete.
 V Manile dne sedmého srpna roku dva tisíce sedmnáct.
 Udfærdiget i Manilla den syvende august to tusind og sytten.
 Geschehen zu Manila am siebten August zweitausendsiebzehn.
 Kahe tuhande seitsmeteistkümnenda aasta augustikuu seitsmendal päeval Manilas.
 Έγινε στη Μανίλα, στις επτά Αυγούστου δύο χιλιάδες δεκαεπτά.
 Done at Manila on the seventh day of August in the year two thousand and seventeen.
 Fait à Manille, le sept août deux mille dix-sept.
 Sastavljeno u Manili sedmog dana kolovoza dvije tisuće sedamnaeste godine.
 Fatto a Manila, addì sette agosto duemiladiciassette.
 Manilā, divi tūkstoši septiņpadsmitā gada septītajā augustā.
 Priimta du tūkstančiai septynioliktų metų rugpjūčio septintą dieną Maniloje.
 Kelt Manilában, a kétezer-tizenhetedik év augusztus havának hetedik napján.
 Magħmul f'Manila fis-seba' jum ta' Awwissu fis-sena elfejn u sbatax.
 Gedaan te Manilla, zeven augustus tweeduizend zeventien.
 Sporządzono w Manili dnia siódmego sierpnia roku dwa tysiące siedemnastego.
 Feito em Manila, em sete de agosto de dois mil e dezassete.
 Întocmit la Manila la șapte august două mii șaptesprezece.
 V Manile sedemnásteho augusta dvetisíc sedemnásť.
 V Manili, dne sedmega avgusta leta dva tisoč sedemnajst.
 Tehty Manilassa seitsemäntenä päivänä elokuuta vuonna kaksituhattaseitsemäntoista.
 Som skedde i Manila den sjunde augusti år tjugohundrasjutton.
 Voor het Koninkrijk België
 Pour le Royaume de Belgique
 Für das Königreich Belgien
 Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
 Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
 Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.
 За Република България
 Za Českou republiku
 For Kongeriget Danmark
 Für die Bundesrepublik Deutschland
 Eesti Vabariigi nimel
 Thar cheann Na hÉireann
 For Ireland
 Για την Ελληνική Δημοκρατία
 Por el Reino de España
 Pour la République française
 Za Republiku Hrvatsku
 Per la Repubblica italiana
 Για την Κυπριακή Δημοκρατία
 Latvijas Republikas vārdā –
 Lietuvos Respublikos vardu
 Pour la Grand-Duché de Luxembourg
 Magyarország részéről
 Għar-Repubblika ta' Malta
 Voor het Koninkrijk der Nederlanden
 Für die Republik Österreich
 W imieniu Rzeczypospolitej Polskiej
 Pela República Portuguesa
 Pentru România
 Za Republiko Slovenijo
 Za Slovenskú republiku
 Suomen tasavallan puolesta
 För Republiken Finland
 För Konungariket Sverige
 For the United Kingdom of Great Britain and Northern Ireland
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā


text:
–
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 For Australia
 (1) Η Αυστραλία μπορεί να συμφωνήσει σχετικά με τη χρήση του όρου «προξενική προστασία» στο παρόν άρθρο, αντί του όρου «προξενικά καθήκοντα», υπό τον όρο ότι η πρώτη καλύπτει τις λειτουργίες που αναφέρονται στο άρθρο 9 της οδηγίας (ΕΕ) αριθ. 2015/637 του Συμβουλίου, της 20ής Απριλίου 2015, περί των μέτρων συντονισμού και συνεργασίας προς διευκόλυνση της προξενικής προστασίας για μη αντιπροσωπευόμενους πολίτες της Ένωσης σε τρίτες χώρες και την κατάργηση της απόφασης 95/553/ΕΚ και ότι οι λειτουργίες αυτές περιλαμβάνουν την έκδοση διαβατηρίων έκτακτης ανάγκης και/ή ταξιδιωτικών εγγράφων.


text:
 Σημαντική ανακοίνωση νομικού περιεχομένου
 |
 21982D0621(06)
 Απόφαση αριθ. 5/81 της Μεικτής Επιτροπής ΕΟΚ-Ελβετίας της 1ης Δεκεμβρίου 1981 για την τροποποίηση των πρωτοκόλλων αριθ. 1 και 2
 Επίσημη Εφημερίδα αριθ. L 174 της 21/06/1982 σ. 0021 - 0022 Ειδική έκδοση στη τσεχική γλώσσα Κεφάλαιο 02 τόμος 01 σ. 402 - 403 Ειδική έκδοση στην εσθονική γλώσσα Κεφάλαιο 02 τόμος 01 σ. 402 - 403 Ειδική έκδοση στην ουγγρική γλώσσα Κεφάλαιο 02 τόμος 01 σ. 402 - 403 Ειδική έκδοση στη λιθουανική γλώσσα Κεφάλαιο 02 τόμος 01 σ. 402 - 403 Ειδική έκδοση στη λεττονική γλώσσα Κεφάλαιο 02 τόμος 01 σ. 402 - 403 Ειδική έκδοση στη μαλτέζικη γλώσσα Κεφάλαιο 02 τόμος 01 σ. 402 - 403 Ειδική έκδοση στην πολωνική γλώσσα Κεφάλαιο 02 τόμος 01 σ. 402 - 403 Ειδική έκδοση στη σλοβακική γλώσσα Κεφάλαιο 02 τόμος 01 σ. 402 - 403 Ειδική έκδοση στη σλοβενική γλώσσα Κεφάλαιο 02 τόμος 01 σ. 402 - 403
 ΑΠΟΦΑΣΗ αριθ. 5/81 ΤΗΣ ΜΕΙΚΤΗΣ ΕΠΙΤΡΟΠΗΣτης 1ης Δεκεμβρίου 1981περί τροποποιήσεως των πρωτοκόλλων αριθ. 1 και 2Η ΜΕΙΚΤΗ ΕΠΙΤΡΟΠΗ,Έχοντας υπόψη:τη συμφωνία μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας, η οποία υπεγράφη στις Βρυξέλλες στις 22 Ιουλίου 1972, και ιδίως το άρθρο 12α,Εκτιμώντας:ότι η Κοινότητα, μετά την υλοποίηση των αποτελεσμάτων των πολυμερών εμπορικών διαπραγματεύσεων στα πλαίσια της GATT (Γύρος Τόκυο), τροποποίησε την ονοματολογία των κλάσεων 21.04 και 48.07 του Κοινού Δασμολογίου·ότι η Κοινότητα αντικατέστησε στις κοινοτικές πράξεις την ευρωπαϊκή λογιστική μονάδα με την ECU· ότι η αντικατάσταση αυτή αφορά επίσης τις κλάσεις 21.07 και 22.09 του Κοινού Δασμολογίου που περιλαμβάνονται στον πίνακα I του πρωτοκόλλου αριθ. 2·ότι, κατά συνέπεια, πρέπει να αναπροσαρμοσθεί η ονοματολογία των προϊόντων της συμφωνίας βάσει των εν λόγω τροποποιήσεων,ΑΠΟΦΑΣΙΖΕΙ:Άρθρο 11. Οι πίνακες που περιλαμβάνονται στις παραγράφους 1 και 3 του άρθρου 1 του πρωτοκόλλου αριθ. 1 τροποποιούνται ως εξής:— στο επάνω μέρος της δεύτερης στήλης, μετά τη διάκριση 48.07 Γ, παρεμβάλλεται η διάκριση 48.07 Δ.2. Η ονοματολογία του παραρτήματος Α του πρωτοκόλλου αριθ. 1 τροποποιείται ως εξής:«Κλάση του Κοινού Δασμολογίου | Περιγραφή εμπορευμάτων |Κεφάλαιο 48 | (ως έχει) |48.01 | (ως έχει) |48.03 | (ως έχει) |48.07 | (ως έχει): |ex Γ. Εκ λελευκασμένης χαρτομάζης, φέροντα επιχρίσεις ή επαλείψεις εκ καολίνης, ή και επικεχρισμένα ή εμπεποτισμένα δια τεχνητών πλαστικών υλών, βάρους 160 γρ ή περισσότερον κατά τετραγωνικόν μέτρον: — Χάρτης επικεχρισμένος δι' εκτύπωσιν ή γραφήν |ex Δ. Λοιπά: — Χάρτης επικεχρισμένος δι' εκτύπωσιν ή γραφήν |ex Γ. Εκ λελευκασμένης χαρτομάζης, φέροντα επιχρίσεις ή επαλείψεις εκ καολίνης, ή και επικεχρισμένα ή εμπεποτισμένα δια τεχνητών πλαστικών υλών, βάρους 160 γρ ή περισσότερον κατά τετραγωνικόν μέτρον: — Μη κατονομαζόμενα, εξαιρέσει του επικεχρισμένου χάρτου δι' εκτύπωσιν ή γραφήν |ex. Δ. Λοιπά: — Μη κατονομαζόμενα, εξαιρέσει του επικεχρισμένου χάρτου δι' εκτύπωσιν ή γραφήν |48.16 | (ως έχει) |48.21 | (ως έχει) |ex Κεφάλαιο 48 | (ως έχει) |ex Κεφάλαιο 49 | (ως έχει) |»3. Ο πίνακας I που περιλαμβάνεται στο πρωτόκολλο αριθ. 2 τροποποιείται ως εξής:«ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑΚλάση του Κοινού Δασμολογίου | Περιγραφή εμπορευμάτων | Δασμοί βάσεως | Δασμοί εφαρμοζόμενοι την 1 Ιουλίου 1977 |15.10 |


text: (ως έχει) | (ως έχει) | (ως έχει) |έως |21.02 |21.04 | (ως έχει): | | || Β. Σάλτσαι με βάσιν τον πολτόν τομάτας | 18_'% | 10_'% |Γ. Έτερα: || — Περιέχοντα τομάταν | 18_'% | 10_'% || — Μη κατονομαζόμενα | 18 % | 6 % |21.05 | (ως έχει) | (ως έχει) | (ως έχει) |έως |21.06 |21.07 | (ως έχει): | | |Α. (ως έχει) | (ως έχει) | (ως έχει) |Β. (ως έχει) | (ως έχει) | (ως έχει) |Γ. (ως έχει) | (ως έχει) | (ως έχει) |Δ. (ως έχει) | (ως έχει) | (ως έχει) |Ε. (ως έχει) | (ως έχει) | κσ με μέγιστον εισπράξεως 25 ECU ανά 100 χγρ καθαρού βάρους |Ζ. (ως έχει) | (ως έχει) | (ως έχει) |22.02 έως 22.06 | (ως έχει) | (ως έχει) | (ως έχει) |22.09 | (ως έχει): | | |Γ. Οινοπνευματώδη ποτά: |V. Λοιπά παρουσιαζόμενα εις δοχεία περιέχοντα: |ex α) Δύο (2) λίτρα ή ολιγώτερον: || — Περιέχοντα ωά ή κρόκον ωών ή/και σάκχαρον (σακχαρόζην ή ιμβερτοποιημένον σάκχαρον) | (ως έχει) | 1 ECU το εκατόλ. ανά % vol αλκοόλης + 6 ECU το εκατόλ. |ex β) Πλέον των δύο (2) λίτρων: || — Περιέχοντα ωά ή κρόκον ωών ή/και σάκχαρον (σακχαρόζην ή ιμβερτοποιημένον σάκχαρον) | (ως έχει) | 1 ECU το εκατόλ. ανά % vol αλκοόλης |29.04 | (ως έχει) | (ως έχει) | (ως έχει) |έως |39.06 |»Άρθρο 2Η παρούσα απόφαση αρχίζει να ισχύει την 1η Ιανουαρίου 1982.Έγινε στις Βρυξέλλες, την 1η Δεκεμβρίου 1981.Για τη Μεικτή ΕπιτροπήΟ ΠρόεδροςP. DUCHATEAU--------------------------------------------------


text:
 Avis juridique important
 |
 22002D0109
 Απόφαση της Μεικτής Επιτροπής του ΕΟX αριθ. 109/2002, της 12ης Ιουλίου 2002, για την τροποποίηση του παραρτήματος XXI (Στατιστικές) της συμφωνίας για τον ΕΟΧ
 Επίσημη Εφημερίδα αριθ. L 298 της 31/10/2002 σ. 0033 - 0034
 Απόφαση της Μεικτής Επιτροπής του ΕΟXαριθ. 109/2002της 12ης Ιουλίου 2002για την τροποποίηση του παραρτήματος XXI (Στατιστικές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XXI της συμφωνίας τροποποιήθηκε με την απόφαση αριθ. 92/2002 της Μεικτής Επιτροπής του ΕΟΧ, της 25ης Ιουνίου 2002(1).(2) Ο κανονισμός (ΕΚ) αριθ. 29/2002 της Επιτροπής, της 19ης Δεκεμβρίου 2001, για την τροποποίηση του κανονισμού (ΕΟΚ) αριθ. 3037/90 του Συμβουλίου για τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα(2) πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το παράρτημα XXI της συμφωνίας τροποποιείται ως εξής:1. Στο σημείο 20 [κανονισμός (ΕΟΚ) αριθ. 3037/90 του Συμβουλίου] προστίθεται η ακόλουθη περίπτωση:"- 32002 R 0029: Κανονισμός (ΕΚ) αριθ. 29/2002 της Επιτροπής, της 19ης Δεκεμβρίου 2001 (ΕΕ L 6 της 10.1.2002, σ. 3)."2. Στο σημείο 2 των τομεακών προσαρμογών οι λέξεις "όπως τροποποιήθηκε ακολούθως" θα εισαχθούν ύστερα από τις λέξεις "κανονισμός (ΕΟΚ) αριθ. 3037/90 του Συμβουλίου, της 9ης Οκτωβρίου 1990, για τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα".Άρθρο 2Τα κείμενα του κανονισμού (EK) αριθ. 29/2002 στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.Άρθρο 3Η παρούσα απόφαση αρχίζει να ισχύει στις 13 Ιουλίου 2002, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 12 Ιουλίου 2002.Για τη Μεικτή Επιτροπή του ΕΟΧΟ ΠρόεδροςG.S. Gunnarsson(1) ΕΕ L 266 της 3.10.2002, σ. 67.(2) ΕΕ L 6 της 10.1.2002, σ. 3.(3) Δεν έχουν αναφερθεί συνταγματικές απαιτήσεις.


text:
 15.2.2012
 EL
 Επίσημη Εφημερίδα της Ευρωπαϊκής Ένωσης
 L 42/1
 Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθούν στην τελευταία έκδοση του εγγράφου που αφορά την κατάσταση προσχώρησης στους κανονισμούς ΟΕΕ/ΗΕ, δηλαδή του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο:
 http://www.unece.org/trans/main/wp29/wp29wgs/wp29gen/wp29fdocstts.html
 Κανονισμός αριθ. 83 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά την εκπομπή ρύπων σύμφωνα με τις απαιτήσεις για το καύσιμο του κινητήρα
 Συμπεριλαμβάνει ολόκληρο το έγκυρο κείμενο έως:
 Συμπλήρωμα 1 της σειράς τροποποιήσεων 06 — Ημερομηνία έναρξης ισχύος: 23 Ιουνίου 2011
 ΠΕΡΙΕΧΟΜΕΝΑ
 ΚΑΝΟΝΙΣΜΟΣ
 1.
 Πεδίο εφαρμογής
 2.
 Ορισμοί
 3.
 Αίτηση έγκρισης
 4.
 Έγκριση
 5.
 Προδιαγραφές και δοκιμές
 6.
 Τροποποιήσεις του τύπου του οχήματος
 7.
 Επέκταση των εγκρίσεων τύπου
 8.
 Συμμόρφωση της παραγωγής (ΣΥΠ)
 9.
 Συμμόρφωση ήδη κυκλοφορούντων οχημάτων
 10.
 Κυρώσεις σε περίπτωση μη συμμόρφωσης της παραγωγής
 11.
 Οριστική διακοπή της παραγωγής
 12.
 Μεταβατικές διατάξεις
 13.
 Ονομασίες και διευθύνσεις των διοικητικών υπηρεσιών και των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης
 ΠΡΟΣΑΡΤΗΜΑΤΑ
 1.
 Διαδικασία επαλήθευσης της συμμόρφωσης με τις απαιτήσεις παραγωγής εφόσον η τυπική απόκλιση παραγωγής που δίνει ο κατασκευαστής είναι ικανοποιητική
 2.
 Διαδικασία επαλήθευσης της συμμόρφωσης με τις απαιτήσεις παραγωγής εφόσον η τυπική απόκλιση παραγωγής που δίνει ο κατασκευαστής δεν είναι ικανοποιητική ή δεν αναφέρεται
 3.
 Έλεγχος συμμόρφωσης ήδη κυκλοφορούντων οχημάτων
 4.
 Στατιστική διαδικασία για δοκιμή συμμόρφωσης ήδη κυκλοφορούντων οχημάτων
 5.
 Ευθύνες σε σχέση με τη συμμόρφωση ήδη κυκλοφορούντων οχημάτων
 6.
 Απαιτήσεις για οχήματα που χρησιμοποιούν αντιδραστήριο για το σύστημα μετεπεξεργασίας καυσαερίων
 ΠΑΡΑΡΤΗΜΑΤΑ
 1.
 Χαρακτηριστικά του κινητήρα και του οχήματος και πληροφορίες σχετικά με τη διεξαγωγή των δοκιμών
 Προσάρτημα –
 Πληροφορίες για τις συνθήκες δοκιμών
 2.
 Ανακοίνωση
 Προσάρτημα 1 —
 Πληροφορίες σχετικά με το ενσωματωμένο σύστημα διάγνωσης (OBD)
 Προσάρτημα 2 —
 Πιστοποιητικό συμμόρφωσης του κατασκευαστή με τις απαιτήσεις απόδοσης του ενσωματωμένου συστήματος διάγνωσης σε οχήματα κατά τη χρήση
 3.
 Διάταξη του σήματος έγκρισης
 4α.
 Δοκιμή τύπου I (εξακρίβωση των εκπομπών καυσαερίων μετά την εκκίνηση με ψυχρό κινητήρα)
 Προσάρτημα 1 —
 Σύστημα δυναμομετρικής εξέδρας
 Προσάρτημα 2 —
 Σύστημα αραίωσης καυσαερίου
 Προσάρτημα 3 —
 Εξοπλισμός μέτρησης των εκπομπών αερίων
 Προσάρτημα 4 —
 Εξοπλισμός μέτρησης των εκπομπών μάζας σωματιδίων
 Προσάρτημα 5 —
 Εξοπλισμός μέτρησης των εκπομπών αριθμού σωματιδίων
 Προσάρτημα 6 —
 Εξακρίβωση της προσομοιούμενης αδράνειας
 Προσάρτημα 7 —
 Μέτρηση της αντίστασης κατά την πορεία του οχήματος επί οδού
 5.
 Δοκιμή τύπου II [Εκπομπή μονοξειδίου του άνθρακα σε κατάσταση βραδυπορίας (ρελαντί)]
 6.
 Δοκιμή τύπου ΙΙΙ (Εξακρίβωση των εκπεμπόμενων αερίων από τον στροφαλοθάλαμο)
 7.
 Δοκιμή τύπου IV (Προσδιορισμός των εκπεμπόμενων αναθυμιάσεων από οχήματα με κινητήρα επιβαλλόμενης ανάφλεξης)
 Προσάρτημα 1 —
 Βαθμονόμηση του εξοπλισμού δοκιμής για τις εκπεμπόμενες αναθυμιάσεις
 Προσάρτημα 2
 8.
 Δοκιμή τύπου VI (Εξακρίβωση, σε χαμηλή θερμοκρασία περιβάλλοντος, των μέσων εκπομπών μονοξειδίου του άνθρακα και υδρογονανθράκων στους σωλήνες εξαγωγής μετά από εκκίνηση με ψυχρό κινητήρα)
 9.
 Δοκιμή τύπου V (Περιγραφή της δοκιμής αντοχής για την εξακρίβωση της ανθεκτικότητας των αντιρρυπαντικών διατάξεων)
 Προσάρτημα 1 —


text:
Πρότυπος εργαστηριακός κύκλος (ΠΕΚ)
 Προσάρτημα 2 —
 Πρότυπος εργαστηριακός κύκλος ντίζελ (ΠΕΚΝ)
 Προσάρτημα 3 —
 Πρότυπος κύκλος δρόμου (ΠΚΔ)
 10.
 Προδιαγραφές των καυσίμων αναφοράς
 10α.
 Προδιαγραφές των αερίων καυσίμων αναφοράς
 11.
 ενσωματωμένο σύστημα διάγνωσης (OBD) σε μηχανοκίνητα οχήματα
 Προσάρτημα 1 —
 Ζητήματα λειτουργίας των ενσωματωμένων συστημάτων διάγνωσης (OBD)
 Προσάρτημα 2 —
 Βασικά χαρακτηριστικά της οικογένειας οχημάτων
 12.
 Χορήγηση έγκρισης τύπου ΟΕΕ για όχημα που κινείται με υγραέριο (LPG) ή φυσικό αέριο/βιομεθάνιο
 13.
 Διαδικασία δοκιμής εκπομπών για όχημα εξοπλισμένο με σύστημα περιοδικής αναγέννησης
 14.
 Διαδικασία δοκιμής εκπομπών για υβριδικά ηλεκτρικά οχήματα (ΥΗΟ)
 Προσάρτημα —
 Καμπύλη κατάστασης φόρτισης (ΚΦ) της διάταξης αποθήκευσης ηλεκτρικής ενέργειας/ισχύος για δοκιμή τύπου I σε ΥΗΟ με ΕΗΦ
 1. ΠΕΔΙΟ ΕΦΑΡΜΟΓΗΣ
 Ο παρών κανονισμός θεσπίζει τις τεχνικές απαιτήσεις για την έγκριση τύπου μηχανοκίνητων οχημάτων.
 Επιπλέον, ο παρών κανονισμός καθορίζει κανόνες για τη συμμόρφωση των ήδη κυκλοφορούντων οχημάτων, την ανθεκτικότητα των αντιρρυπαντικών διατάξεων και των ενσωματωμένων συστημάτων διάγνωσης (OBD).
 1.1.
 Ο παρών κανονισμός εφαρμόζεται στα οχήματα των κατηγοριών M1, M2, N1 και N2 με μάζα αναφοράς η οποία δεν υπερβαίνει τα 2 610 kg (1).
 Εφόσον το ζητήσει ο κατασκευαστής, η έγκριση τύπου που χορηγείται βάσει του παρόντος κανονισμού δύναται να επεκταθεί από τα οχήματα που αναφέρονται παραπάνω στα οχήματα M1, M2, N1 και N2 με μάζα αναφοράς που δεν υπερβαίνει τα 2 840 kg και τα οποία πληρούν τις προϋποθέσεις που προβλέπονται στον παρόντα κανονισμό.
 2. ΟΡΙΣΜΟΙ
 Για τους σκοπούς του παρόντος κανονισμού ισχύουν οι ακόλουθοι ορισμοί:
 2.1. ως «τύπος οχήματος» νοείται η κατηγορία οχημάτων τα οποία δεν παρουσιάζουν μεταξύ τους ουσιαστικές διαφορές όσον αφορά:
 2.1.1.
 την ισοδύναμη αδράνεια που προσδιορίζεται σε σχέση με τη μάζα αναφοράς όπως περιγράφεται στον πίνακα 3 του παραρτήματος 4α και
 2.1.2.
 τα χαρακτηριστικά του κινητήρα και του οχήματος, όπως ορίζονται στο παράρτημα 1·
 2.2. ως «μάζα αναφοράς» νοείται η «μάζα άνευ φορτίου» του οχήματος, αυξημένη κατά ένα ενιαίο αριθμητικό ποσό 100 kg για δοκιμές σύμφωνα με τα παραρτήματα 4α και 8·
 2.2.1.
 ως «μάζα άνευ φορτίου» νοείται η μάζα του έτοιμου για χρήση οχήματος χωρίς την ενιαία μάζα του οδηγού 75 kg, επιβάτες ή φορτίο, αλλά με τη δεξαμενή καυσίμου γεμάτη κατά 90 % και τα συνήθη εργαλεία και τον εφεδρικό τροχό φορτωμένα, κατά περίπτωση·
 2.2.2.
 ως «μάζα σε θέση πορείας του οχήματος» νοείται η μάζα που περιγράφεται στην παράγραφο 2.6 του παραρτήματος 1 του παρόντος κανονισμού και για τα οχήματα που έχουν σχεδιαστεί και κατασκευαστεί για τη μεταφορά άνω των 9 ατόμων (εκτός του οδηγού), η μάζα ενός μέλους του πληρώματος (75 kg), εάν υπάρχει κάθισμα πληρώματος μεταξύ των εννέα ή περισσότερων καθισμάτων·
 2.3. ως «μέγιστη μάζα» νοείται η τεχνικώς επιτρεπτή μέγιστη μάζα που δηλώνει ο κατασκευαστής του οχήματος (η μάζα αυτή μπορεί να είναι μεγαλύτερη από τη μέγιστη μάζα που επιτρέπει η εθνική αρχή)·
 2.4. ως «αέριοι ρύποι» νοούνται τα καυσαέρια που περιέχουν μονοξείδιο του άνθρακα, οξείδια του αζώτου, εκφρασμένα σε ισοδύναμο διοξείδιο του αζώτου (NO2), και υδρογονάνθρακες με παραδοχή αναλογίας:
 α)
 C1H2,525 για το υγραέριο (LPG)·
 β)
 C1H4 για το φυσικό αέριο (NG) και το βιομεθάνιο·
 γ)
 C1H1,89O0,016 για


text:
τη βενζίνη (E5)·
 δ)
 C1H1,86O0,005 για το πετρέλαιο (B5)·
 ε)
 C1H2,74O0,385 για την αιθανόλη (E85).
 2.5. ως «σωματιδιακοί ρύποι» νοούνται τα συστατικά του καυσαερίου τα οποία αφαιρούνται από το αραιωμένο καυσαέριο σε μέγιστη θερμοκρασία 325 K (52 °C) με χρήση των φίλτρων που περιγράφονται στο παράρτημα 4α, προσάρτημα 4·
 2.5.1.
 ως «αριθμοί σωματιδίων» νοείται ο συνολικός αριθμός των σωματιδίων με διάμετρο μεγαλύτερη από 23 mm που υπάρχουν στα αραιωμένα καυσαέρια, αφού υποβληθούν σε επεξεργασία για την αφαίρεση των πτητικών υλών, όπως περιγράφεται στο παράρτημα 4α, προσάρτημα 5·
 2.6. ως «εκπομπές καυσαερίων» νοούνται
 —
 για κινητήρες επιβαλλόμενης ανάφλεξης (ΕΑ), οι εκπομπές αέριων και σωματιδιακών ρύπων,
 —
 για κινητήρες ανάφλεξης με συμπίεση (ΑΣ), οι εκπομπές αέριων, σωματιδιακών ρύπων και ο αριθμός των σωματιδίων,
 2.7. ως «εκπεμπόμενες αναθυμιάσεις» νοούνται οι ατμοί υδρογονανθράκων που διαφεύγουν από το σύστημα καυσίμου ενός μηχανοκίνητου οχήματος, εκτός αυτών που εκλύονται με τις εκπομπές καυσαερίων·
 2.7.1.
 ως «απώλειες λόγω αναπνευστικής εξάτμισης της δεξαμενής» νοούνται οι εκπομπές υδρογονανθράκων που προέρχονται από τις αλλαγές θερμοκρασίας της δεξαμενής καυσίμου (εκφραζόμενες ως ισοδύναμο C1H2,33).
 2.7.2.
 ως «απώλειες λόγω θερμού εμποτισμού» νοούνται οι εκπομπές υδρογονανθράκων που προέρχονται από το σύστημα καυσίμου ενός ακινητοποιημένου οχήματος έπειτα από μια περίοδο οδήγησης (εκφραζόμενες ως ισοδύναμο C1 H2,20)·
 2.8. ως «στροφαλοθάλαμος κινητήρα» νοούνται οι χώροι, στο εσωτερικό ή εξωτερικά του κινητήρα, οι οποίοι είναι συνδεδεμένοι με την ελαιολεκάνη (κάρτερ) μέσω εσωτερικών ή εξωτερικών αγωγών διά των οποίων διαφεύγουν τα αέρια και οι ατμοί·
 2.9. ως «διάταξη εκκίνησης ψυχρού κινητήρα» νοείται η διάταξη που εμπλουτίζει πρόσκαιρα το μείγμα αέρα/καυσίμου του κινητήρα, διευκολύνοντας έτσι την εκκίνησή του·
 2.10. ως «βοηθητική διάταξη εκκίνησης» νοείται η διάταξη που υποβοηθά την εκκίνηση του κινητήρα χωρίς εμπλουτισμό του μείγματος αέρα/καυσίμου, π.χ. προθερμαντήρας, μεταβαλλόμενος χρονισμός ψεκασμού κ.λπ.·
 2.11. ως «κυβισμός κινητήρα» νοείται:
 2.11.1.
 για κινητήρες με παλινδρομικά έμβολα, ο ονομαστικός όγκος εμβολισμού των κυλίνδρων·
 2.11.2.
 για κινητήρες με περιστρεφόμενα έμβολα (wankel), ο διπλάσιος του ονομαστικού όγκου εμβολισμού του θαλάμου καύσης ανά έμβολο·
 2.12. ως «διατάξεις αντιρρύπανσης» νοούνται τα κατασκευαστικά στοιχεία του οχήματος που ρυθμίζουν ή/και περιορίζουν τις εκπομπές καυσαερίων και αναθυμιάσεων·
 2.13. ως «OBD» νοείται το ενσωματωμένο σύστημα διάγνωσης (On-Board Diagnostics) για τον έλεγχο των εκπομπών, το οποίο έχει τη δυνατότητα να εντοπίζει το πιθανό σημείο δυσλειτουργίας μέσω κωδικών βλάβης καταχωρισμένων σε μνήμη Η/Υ·
 2.14. ως «δοκιμή ήδη κυκλοφορούντος οχήματος» νοείται η δοκιμή και η αξιολόγηση της συμμόρφωσης που διεξάγονται σύμφωνα με την παράγραφο 9.2.1 του παρόντος κανονισμού·
 2.15. ως «όχημα που συντηρείται και χρησιμοποιείται σωστά» νοείται, προκειμένου για όχημα δοκιμών, το όχημα που πληροί τα κριτήρια για την έγκριση επιλεγμένου οχήματος, όπως ορίζονται στην παράγραφο 2 του προσαρτήματος 3 του παρόντος κανονισμού·
 2.16. ως «διάταξη αναστολής» νοείται κάθε στοιχείο σχεδιασμού το οποίο ανιχνεύει τη θερμοκρασία, την ταχύτητα του οχήματος, τον αριθμό στροφών του κινητήρα, τη σχέση του κιβωτίου, την υποπίεση πολλαπλής ή οποιαδήποτε άλλη παράμετρο με σκοπό την ενεργοποίηση, τη ρύθμιση, την καθυστέρηση ή την απενεργοποίηση της λειτουργίας οποιουδήποτε μέρους του συστήματος ελέγχου εκπομπών το οποίο μειώνει την απόδοση του συστήματος ελέγχου εκπομπών υπό συνθήκες οι οποίες αναμένεται ευλόγως να παρατηρηθούν κατά την κανονική


text:
λειτουργία και χρήση του οχήματος. Ένα τέτοιο στοιχείο σχεδιασμού δεν θεωρείται διάταξη αναστολής εφόσον:
 2.16.1.
 η ανάγκη ύπαρξης της διάταξης βασίζεται σε λόγους που αφορούν την προστασία του κινητήρα από ζημία ή ατύχημα και την ασφαλή χρήση του οχήματος, ή
 2.16.2.
 η διάταξη δεν λειτουργεί πέραν των απαιτήσεων εκκίνησης του κινητήρα, ή
 2.16.3.
 οι συνθήκες περιλαμβάνονται ουσιαστικά στις διαδικασίες δοκιμής τύπου I ή τύπου VΙ·
 2.17. ως «οικογένεια οχημάτων» νοείται ομάδα τύπων οχημάτων που προσδιορίζονται βάσει ενός μητρικού οχήματος για τους σκοπούς του παραρτήματος 12·
 2.18. ως «απαιτούμενο είδος καυσίμου για τον κινητήρα» νοείται το είδος του καυσίμου που χρησιμοποιείται συνήθως για τον κινητήρα, δηλαδή:
 α)
 βενζίνη (E5)·
 β)
 LPG (υγραέριο)·
 γ)
 NG/βιομεθάνιο (φυσικό αέριο)·
 δ)
 βενζίνη (E5) και LPG·
 ε)
 βενζίνη (E5) και NG/βιομεθάνιο·
 στ)
 πετρέλαιο ντίζελ (B5)·
 ζ)
 μείγμα αιθανόλης (E85) και βενζίνης (E5) (ευέλικτο καύσιμο)
 η)
 μείγμα βιοντίζελ και ντίζελ (Β5) (ευέλικτο καύσιμο)·
 θ)
 υδρογόνο·
 ι)
 βενζίνη (E5) και υδρογόνο (διπλό καύσιμο)
 2.18.1.
 ως «βιοκαύσιμο» νοείται υγρό ή αέριο καύσιμο για τις μεταφορές το οποίο παράγεται από βιομάζα.
 2.19. ως «έγκριση οχήματος» νοείται η έγκριση ενός τύπου οχήματος όσον αφορά τον περιορισμό των ακόλουθων συνθηκών (2):
 2.19.1.
 Περιορισμός των εκπομπών καυσαερίων του οχήματος, εκπεμπόμενες αναθυμιάσεις, εκπομπές στροφαλοθαλάμου, ανθεκτικότητα αντιρρυπαντικών διατάξεων, εκπομπές ρύπων μετά την εκκίνηση με ψυχρό κινητήρα και ενσωματωμένο σύστημα διάγνωσης των οχημάτων που κινούνται με αμόλυβδη βενζίνη, ή μπορούν να κινηθούν με αμόλυβδη βενζίνη και υγραέριο ή φυσικό αέριο/βιομεθάνιο ή βιοκαύσιμα (έγκριση B)·
 2.19.2.
 Περιορισμός των εκπομπών αέριων και σωματιδιακών ρύπων, ανθεκτικότητα αντιρρυπαντικών διατάξεων και ενσωματωμένο σύστημα διάγνωσης των οχημάτων που κινούνται με πετρέλαιο (έγκριση Γ) ή τα οποία μπορούν να κινηθούν είτε με ντίζελ και βιοντίζελ είτε με βιοκαύσιμο·
 2.19.3.
 Περιορισμός των εκπομπών αέριων ρύπων από τον κινητήρα, εκπομπές στροφαλοθαλάμου, ανθεκτικότητα αντιρρυπαντικών διατάξεων, εκπομπές μετά την εκκίνηση με ψυχρό κινητήρα και ενσωματωμένο σύστημα διάγνωσης των οχημάτων που κινούνται με υγραέριο ή φυσικό αέριο/βιομεθάνιο (έγκριση Δ)·
 2.20. ως «σύστημα περιοδικής αναγέννησης» νοείται η αντιρρυπαντική διάταξη (π.χ. καταλυτικός μετατροπέας, παγίδα σωματιδίων) που απαιτεί διαδικασία περιοδικής αναγέννησης σε λιγότερο από 4 000 km κανονικής λειτουργίας του οχήματος. Στη διάρκεια των κύκλων της αναγέννησης, μπορεί να σημειωθεί υπέρβαση των προδιαγραφών για τις εκπομπές. Εάν η αναγέννηση της αντιρρυπαντικής διάταξης συμβαίνει τουλάχιστον μία φορά ανά δοκιμή τύπου Ι και έχει ήδη αναγεννηθεί τουλάχιστον μία φορά κατά τη διάρκεια του κύκλου προετοιμασίας του οχήματος, θα θεωρείται σύστημα συνεχούς αναγέννησης το οποίο δεν απαιτεί ειδική διαδικασία δοκιμής. Το παράρτημα 13 δεν εφαρμόζεται στα συστήματα συνεχούς αναγέννησης.
 Εφόσον το ζητήσει ο κατασκευαστής, η διαδικασία δοκιμής ειδικά για τα συστήματα περιοδικής αναγέννησης δεν θα εφαρμόζεται σε διάταξη αναγέννησης εάν ο κατασκευαστής παράσχει στοιχεία στην αρχή έγκρισης τύπου σύμφωνα με τα οποία, κατά τη διάρκεια των κύκλων της αναγέννησης, οι εκπομπές δεν υπερβαίνουν τις προδιαγραφές της παραγράφου 5.3.1.4, οι οποίες ισχύουν για τη σχετική κατηγορία οχημάτων με τη σύμφωνη γνώμη της τεχνικής υπηρεσίας.
 2.21. Υβριδικά οχήματα (ΥΟ)
 2.21.1.
 Γενικός ορισμός των υβριδικών οχημάτων (ΥΟ):
 ως «υβριδικό όχημα (ΥΟ)» νοείται το όχημα με τουλάχιστον δύο διαφορετικούς μετατροπείς ενέργειας και δύο διαφορετικά συστήματα αποθήκευσης ενέργειας (επί


text:
του οχήματος) για τους σκοπούς της κίνησης του οχήματος·
 2.21.2.
 Ορισμός των υβριδικών ηλεκτρικών οχημάτων (ΥΗΟ):
 ως «υβριδικό ηλεκτρικό όχημα (ΥΗΟ)» νοείται το όχημα το οποίο, για τη μηχανική προώθησή του, αντλεί ενέργεια και από τις δύο ακόλουθες πηγές αποθηκευμένης ενέργειας/ισχύος επί του οχήματος:
 α)
 αναλώσιμο καύσιμο·
 β)
 διάταξη αποθήκευσης ηλεκτρικής ενέργειας/ισχύος (π.χ.: συσσωρευτή, πυκνωτή, σφόνδυλο κινητήρα/γεννήτρια κ.λπ.)
 2.22. ως «όχημα ενός καυσίμου» νοείται το όχημα που έχει σχεδιαστεί κυρίως για να κινείται με ένα είδος καυσίμου·
 2.22.1.
 ως «όχημα αερίου ενός καυσίμου» νοείται το όχημα που έχει σχεδιαστεί κυρίως για να κινείται διαρκώς με υγραέριο ή φυσικό αέριο/βιομεθάνιο, αλλά μπορεί επίσης να διαθέτει και σύστημα βενζίνης για χρήση σε περιπτώσεις ανάγκης μόνον για την εκκίνηση, και η σχετική δεξαμενή δεν μπορεί να περιέχει περισσότερα από 15 λίτρα βενζίνη·
 2.23. ως «όχημα δύο καυσίμων» νοείται το όχημα με δύο ξεχωριστά συστήματα αποθήκευσης καυσίμου που μπορεί να λειτουργεί εν μέρει με δύο διαφορετικά καύσιμα και έχει σχεδιαστεί για να κινείται με ένα μόνο καύσιμο κάθε φορά·
 2.23.1.
 ως «όχημα αερίου δύο καυσίμων» νοείται το όχημα δύο καυσίμων το οποίο μπορεί να κινείται με βενζίνη αλλά και με υγραέριο, φυσικό αέριο/βιομεθάνιο ή υδρογόνο·
 2.24. ως «όχημα εναλλακτικών καυσίμων» νοείται το όχημα που είναι σχεδιασμένο να είναι σε θέση να λειτουργεί τουλάχιστον με έναν τύπο καυσίμου το οποίο είτε είναι αέριο σε ατμοσφαιρική θερμοκρασία και πίεση είτε έχει παραχθεί κατά σημαντικό βαθμό από μη ορυκτά έλαια·
 2.25. ως «όχημα ευέλικτου καυσίμου» νοείται το όχημα με ένα μόνο σύστημα αποθήκευσης καυσίμου το οποίο μπορεί να κινείται με διαφορετικά μείγματα δύο ή περισσότερων καυσίμων·
 2.25.1.
 ως «όχημα ευέλικτου καυσίμου αιθανόλης» νοείται το όχημα ευέλικτου καυσίμου το οποίο μπορεί να κινείται με βενζίνη ή μείγμα βενζίνης και αιθανόλης, η περιεκτικότητα της οποίας μπορεί να φτάνει το 85 % (E85)·
 2.25.2.
 ως «όχημα ευέλικτου καυσίμου βιοντίζελ» νοείται το όχημα ευέλικτου καυσίμου το οποίο μπορεί να κινείται με ορυκτό ντίζελ ή μείγμα ορυκτού ντίζελ και βιοντίζελ·
 2.26. ως «οχήματα που αποσκοπούν στην εκπλήρωση ειδικών κοινωνικών σκοπών» νοούνται τα οχήματα ντίζελ της κατηγορίας M1 τα οποία είναι:
 α)
 οχήματα ειδικών χρήσεων με μάζα αναφοράς άνω των 2 000 kg (3)·
 β)
 οχήματα με μάζα αναφοράς άνω των 2 000 kg και σχεδιασμένα να μεταφέρουν επτά ή περισσότερους επιβάτες, συμπεριλαμβανομένου του οδηγού, με εξαίρεση, από την 1η Σεπτεμβρίου 2012, τα οχήματα κατηγορίας M1G3·
 γ)
 Οχήματα με μάζα αναφοράς άνω των 1 760 kg, τα οποία είναι ειδικώς κατασκευασμένα για να δέχονται σε εμπορική βάση τη χρήση αναπηρικών αμαξιδίων εντός του οχήματος.
 3. ΑΙΤΗΣΗ ΕΓΚΡΙΣΗΣ
 3.1.
 Η αίτηση για έγκριση τύπου οχήματος όσον αφορά τις εκπομπές καυσαερίων, τις εκπομπές στροφαλοθαλάμου, τις εκπεμπόμενες αναθυμιάσεις και την ανθεκτικότητα των αντιρρυπαντικών διατάξεων, καθώς και το ενσωματωμένο σύστημα διάγνωσης (OBD), υποβάλλεται από τον κατασκευαστή του οχήματος ή από τον εξουσιοδοτημένο αντιπρόσωπό του στην αρμόδια αρχή για την έγκριση.
 3.1.1.
 Επίσης, ο κατασκευαστής υποβάλλει τα ακόλουθα στοιχεία:
 α)
 στην περίπτωση οχημάτων με κινητήρα επιβαλλόμενης ανάφλεξης, δήλωση του κατασκευαστή σχετικά με το ελάχιστο ποσοστό διαλείψεων επί ενός συνολικού αριθμού αναφλέξεων, το οποίο θα προκαλούσε εκπομπές που υπερβαίνουν


text:
τα όρια της παραγράφου 3.3.2 του παραρτήματος 11, εάν αυτό το ποσοστό διαλείψεων παρατηρήθηκε εξαρχής σε δοκιμή τύπου I όπως περιγράφεται στο παράρτημα 4α του παρόντος κανονισμού ή το οποίο θα μπορούσε να προκαλέσει υπερθέρμανση του ή των καταλυτών καυσαερίων πριν προκληθεί ανεπανόρθωτη βλάβη·
 β)
 λεπτομερείς γραπτές πληροφορίες με τις οποίες περιγράφονται πλήρως τα λειτουργικά χαρακτηριστικά του συστήματος OBD, συμπεριλαμβανομένου του καταλόγου όλων των σχετικών μερών του συστήματος ελέγχου των εκπομπών του οχήματος, δηλαδή των αισθητήρων, των ενεργοποιητών και των εξαρτημάτων που παρακολουθεί το σύστημα OBD·
 γ)
 περιγραφή του ενδείκτη δυσλειτουργίας (ΕΔ) που χρησιμοποιείται στο σύστημα OBD για να επισημαίνονται οι αστοχίες στον οδηγό του οχήματος·
 δ)
 δήλωση του κατασκευαστή ότι το σύστημα OBD συμμορφώνεται με τις διατάξεις της παραγράφου 7 του προσαρτήματος 1 του παραρτήματος 11 σχετικά με την απόδοση κατά τη χρήση σε όλες τις ευλόγως προβλέψιμες συνθήκες οδήγησης·
 ε)
 σχέδιο που να περιγράφει λεπτομερώς τα τεχνικά κριτήρια και την αιτιολόγηση για την αύξηση του αριθμητή και του παρονομαστή κάθε οθόνης πολλαπλών ενδείξεων που πρέπει να πληροί τις απαιτήσεις των παραγράφων 7.2 και 7.3 του προσαρτήματος 1 του παραρτήματος 11, καθώς και για την ακύρωση των αριθμητών, των παρονομαστών και του γενικού παρονομαστή υπό τις συνθήκες που περιγράφονται στην παράγραφο 7.7 του προσαρτήματος 1 του παραρτήματος ΧΙ·
 στ)
 περιγραφή των μέτρων που λαμβάνονται ώστε να αποτρέπονται οι παρεμβάσεις και η τροποποίηση του υπολογιστή για τον έλεγχο των εκπομπών·
 ζ)
 κατά περίπτωση, τα στοιχεία της οικογένειας του οχήματος όπως αναφέρονται στο προσάρτημα 2 του παραρτήματος 11·
 η)
 όπου αυτό ενδείκνυται, αντίγραφα άλλων εγκρίσεων τύπου με τα σχετικά δεδομένα ώστε να καθίσταται εφικτή η επέκταση εγκρίσεων και ο προσδιορισμός των συντελεστών φθοράς.
 3.1.2.
 Για τις δοκιμές που περιγράφονται στην παράγραφο 3 του παραρτήματος 11, υποβάλλεται στην τεχνική υπηρεσία που είναι αρμόδια για τη δοκιμή έγκρισης τύπου όχημα αντιπροσωπευτικό του τύπου ή της οικογένειας οχημάτων εξοπλισμένο με το προς έγκριση σύστημα OBD. Εάν η τεχνική υπηρεσία κρίνει ότι το υποβληθέν όχημα δεν αντιπροσωπεύει πλήρως τον τύπο ή την οικογένεια οχημάτων που περιγράφεται στο παράρτημα 11 προσάρτημα 2, υποβάλλεται για δοκιμή σύμφωνα με την παράγραφο 3 του παραρτήματος 11 εναλλακτικό όχημα και, εφόσον χρειάζεται, πρόσθετο όχημα.
 3.2.
 Στο παράρτημα 1 περιλαμβάνεται υπόδειγμα του πληροφοριακού εγγράφου για τις εκπομπές καυσαερίων, τις εκπεμπόμενες αναθυμιάσεις, την ανθεκτικότητα και το ενσωματωμένο σύστημα διάγνωσης (OBD). Οι πληροφορίες που αναφέρονται στην παράγραφο 3.2.12.2.7.6 του παραρτήματος 1 πρέπει να περιλαμβάνονται στο προσάρτημα 1 «Πληροφορίες σχετικά με το σύστημα OBD» της ανακοίνωσης σχετικά με την έγκριση τύπου που περιλαμβάνεται στο παράρτημα 2.
 3.2.1.
 Υποβάλλονται, κατά περίπτωση, αντίγραφα άλλων εγκρίσεων τύπου με τα σχετικά στοιχεία, ώστε να καθίσταται δυνατή η επέκταση των εγκρίσεων και ο καθορισμός συντελεστών φθοράς.
 3.3.
 Για τις δοκιμές που περιγράφονται στην παράγραφο 5 του παρόντος κανονισμού, υποβάλλεται στην τεχνική υπηρεσία που είναι αρμόδια για τις δοκιμές έγκρισης όχημα αντιπροσωπευτικό τού προς έγκριση τύπου οχημάτων.
 3.4.1.
 Η αίτηση που αναφέρεται στην παράγραφο 3.1 πρέπει να συντάσσεται σύμφωνα με το υπόδειγμα του εγγράφου πληροφοριών που παρατίθεται στο παράρτημα 1.
 3.4.2.
 Για τους σκοπούς της παραγράφου 3.1.1 στοιχείο δ), ο


text:
κατασκευαστής χρησιμοποιεί το υπόδειγμα πιστοποιητικού συμμόρφωσης κατασκευαστή με τις απαιτήσεις απόδοσης του OBD κατά τη χρήση, όπως ορίζονται στο προσάρτημα 2 του παραρτήματος 2.
 3.4.3.
 Για τους σκοπούς της παραγράφου 3.1.1 στοιχείο ε), η αρχή που χορηγεί την έγκριση καθιστά διαθέσιμες τις πληροφορίες που αναφέρονται στο συγκεκριμένο στοιχείο κατόπιν αιτήματος των αρχών έγκρισης.
 3.4.4.
 Για τους σκοπούς της παραγράφου 3.1.1 στοιχεία δ) και ε), οι αρχές έγκρισης δεν χορηγούν έγκριση για όχημα εάν οι πληροφορίες που υποβάλλονται από τον κατασκευαστή δεν είναι κατάλληλες ώστε να πληρούνται οι απαιτήσεις της παραγράφου 7 του προσαρτήματος 1 του παραρτήματος 11. Οι παράγραφοι 7.2, 7.3 και 7.7 του προσαρτήματος 1 του παραρτήματος 11 ισχύουν σε όλες τις ευλόγως προβλέψιμες συνθήκες οδήγησης. Για την αξιολόγηση της εφαρμογής των απαιτήσεων που ορίζονται στο πρώτο και στο δεύτερο εδάφιο, οι αρχές έγκρισης λαμβάνουν υπόψη το υφιστάμενο τεχνολογικό πλαίσιο.
 3.4.5.
 Για τους σκοπούς της παραγράφου 3.1.1 στοιχείο στ), τα μέτρα που λαμβάνονται ώστε να αποτρέπονται οι παρεμβάσεις και η τροποποίηση του υπολογιστή για τον έλεγχο των εκπομπών περιλαμβάνουν τη δυνατότητα επικαιροποίησης με τη χρήση προγράμματος ή βαθμονόμησης που έχει εγκριθεί από τον κατασκευαστή.
 3.4.6.
 Για τις δοκιμές που ορίζονται στον πίνακα Α, ο κατασκευαστής υποβάλλει στην τεχνική υπηρεσία που είναι αρμόδια για τις δοκιμές έγκρισης τύπου όχημα αντιπροσωπευτικό τού προς έγκριση τύπου.
 3.4.7.
 Η αίτηση έγκρισης τύπου για οχήματα ευέλικτου καυσίμου πρέπει να συμμορφώνεται με τις συμπληρωματικές απαιτήσεις που ορίζονται στις παραγράφους 4.9.1 και 4.9.2.
 3.4.8.
 Αλλαγές στα κατασκευαστικά χαρακτηριστικά συστήματος, κατασκευαστικού στοιχείου ή χωριστής τεχνικής μονάδας που πραγματοποιούνται μετά από έγκριση τύπου δεν ακυρώνουν αυτομάτως την έγκριση, εκτός εάν τα αρχικά χαρακτηριστικά ή οι τεχνικές παράμετροι αλλάξουν με τέτοιον τρόπο ώστε να επηρεάζεται η λειτουργικότητα του κινητήρα ή του συστήματος ελέγχου της ρύπανσης.
 4. ΕΓΚΡΙΣΗ
 4.1. Εάν ο τύπος οχήματος που υποβάλλεται προς έγκριση βάσει της παρούσας τροποποίησης πληροί τις απαιτήσεις της παραγράφου 5 κατωτέρω, χορηγείται έγκριση για τον συγκεκριμένο τύπο οχήματος.
 4.2. Για κάθε τύπο που εγκρίνεται χορηγείται αριθμός έγκρισης.
 Τα δύο πρώτα ψηφία του δείχνουν τη σειρά τροποποιήσεων βάσει της οποίας χορηγήθηκε η έγκριση. Το ίδιο συμβαλλόμενο μέρος δεν εκχωρεί τον ίδιο αριθμό σε άλλον τύπο οχήματος.
 4.3. Η κοινοποίηση της έγκρισης ή της επέκτασης ή της άρνησης έγκρισης τύπου οχήματος σύμφωνα με τον παρόντα κανονισμό διαβιβάζεται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, με έντυπο που συντάσσεται βάσει του υποδείγματος στο παράρτημα 2 του παρόντος κανονισμού.
 4.3.1.
 Σε περίπτωση τροποποίησης του παρόντος κειμένου, π.χ., εάν καθοριστούν νέες οριακές τιμές, παρέχεται ενημέρωση στα συμβαλλόμενα μέρη της συμφωνίας σχετικά με το ποιοι ήδη εγκριθέντες τύποι οχημάτων πληρούν τις απαιτήσεις των νέων διατάξεων.
 4.4. Σε κάθε όχημα το οποίο ανταποκρίνεται σε τύπο οχήματος που έχει εγκριθεί σύμφωνα με τον παρόντα κανονισμό, τοποθετείται εμφανώς και σε σημείο ευπρόσιτο που καθορίζεται στο έντυπο έγκρισης, ένα διεθνές σήμα έγκρισης αποτελούμενο από:
 4.4.1.
 έναν κύκλο που περιβάλλει το γράμμα «E», ακολουθούμενο από τον διακριτικό αριθμό της χώρας που χορήγησε την έγκριση (4)·
 4.4.2.
 τον αριθμό του παρόντος κανονισμού, ακολουθούμενο από το γράμμα «R», μια παύλα και τον


text:
αριθμό έγκρισης στα δεξιά του κύκλου που περιγράφεται στην παράγραφο 4.4.1.
 4.4.3.
 Ωστόσο, το σήμα έγκρισης περιλαμβάνει και πρόσθετο χαρακτήρα μετά τον αριθμό έγκρισης τύπου, σκοπός του οποίου είναι να διαχωρίσει την κατηγορία και την κλάση του οχήματος για την οποία χορηγήθηκε η έγκριση. Το γράμμα αυτό επιλέγεται σύμφωνα με τον πίνακα 1 του παραρτήματος 3 του παρόντος κανονισμού.
 4.5. Εάν το όχημα είναι σύμφωνο με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στο σημείο 4.4.1· σε μια τέτοια περίπτωση, ο κανονισμός και οι αριθμοί έγκρισης καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που την έχει χορηγήσει βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που προβλέπεται στο σημείο 4.4.1.
 4.6. Το σήμα έγκρισης πρέπει να είναι ευανάγνωστο και ανεξίτηλο.
 4.7. Το σήμα έγκρισης τοποθετείται κοντά ή επάνω στην πινακίδα με τα στοιχεία του οχήματος.
 4.8. Στο παράρτημα 3 του παρόντος κανονισμού παρατίθενται παραδείγματα διάταξης του σήματος έγκρισης.
 4.9. Πρόσθετες απαιτήσεις για την έγκριση οχημάτων ευέλικτου καυσίμου
 4.9.1.
 Για την έγκριση τύπου οχήματος ευέλικτου καυσίμου αιθανόλης ή βιοντίζελ, ο κατασκευαστής του οχήματος περιγράφει την ικανότητα του οχήματος να προσαρμόζεται σε οποιοδήποτε μείγμα καυσίμου βενζίνης και αιθανόλης (με περιεκτικότητα σε αιθανόλη έως 85 %) ή ντίζελ και βιοντίζελ που μπορεί να εμφανιστεί στην αγορά.
 4.9.2.
 Για τα οχήματα ευέλικτου καυσίμου, η μετάβαση από ένα καύσιμο αναφοράς σε άλλο μεταξύ των δοκιμών γίνεται χωρίς χειροκίνητη προσαρμογή των ρυθμίσεων του κινητήρα.
 4.10. Προϋποθέσεις έγκρισης σχετικά με το σύστημα OBD
 4.10.1.
 Ο κατασκευαστής εξασφαλίζει ότι όλα τα οχήματα είναι εξοπλισμένα με σύστημα OBD.
 4.10.2.
 Το σύστημα OBD είναι σχεδιασμένο, κατασκευασμένο και τοποθετημένο στο όχημα κατά τρόπο ώστε να είναι δυνατόν να εντοπίζονται οι διάφορες περιπτώσεις φθοράς ή δυσλειτουργίας καθ’ όλη τη διάρκεια ζωής του οχήματος.
 4.10.3.
 Το σύστημα OBD πρέπει να συμμορφώνεται με τις απαιτήσεις του παρόντος κανονισμού υπό συνθήκες κανονικής χρήσης.
 4.10.4.
 Όταν δοκιμάζεται με ελαττωματικό κατασκευαστικό στοιχείο σύμφωνα με το προσάρτημα 1 του παραρτήματος 11, πρέπει να ενεργοποιείται ο ενδείκτης δυσλειτουργίας του συστήματος OBD. Ο ενδείκτης δυσλειτουργίας του συστήματος OBD μπορεί επίσης να ενεργοποιείται κατά τη διάρκεια της συγκεκριμένης δοκιμής σε επίπεδα εκπομπών κάτω από τις οριακές τιμές OBD που ορίζονται στο παράρτημα 11.
 4.10.5.
 Ο κατασκευαστής διασφαλίζει ότι το σύστημα OBD συμμορφώνεται με τις απαιτήσεις απόδοσης κατά τη χρήση, όπως ορίζονται στην παράγραφο 7 του προσαρτήματος 1 του παραρτήματος 11 του παρόντος κανονισμού σε όλες τις ευλόγως προβλέψιμες συνθήκες οδήγησης.
 4.10.6.
 Τα δεδομένα που αφορούν την απόδοση κατά τη χρήση, που προβλέπεται να αποθηκεύονται και να υποβάλλονται από το σύστημα OBD ενός οχήματος σύμφωνα με τις διατάξεις του σημείου 7.6 του προσαρτήματος 1 του παραρτήματος 11, πρέπει να καθίστανται αμέσως διαθέσιμα εκ μέρους του κατασκευαστή στις εθνικές αρχές και στους ανεξάρτητους φορείς χωρίς καμία κρυπτογράφηση.
 5. ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ
 Κατασκευαστές μικρής κλίμακας
 Εναλλακτικά προς τις απαιτήσεις που περιλαμβάνονται στην παρούσα παράγραφο, οι κατασκευαστές οχημάτων με


text:
ετήσια παγκόσμια παραγωγή που δεν υπερβαίνει τις 10 000 μονάδες μπορούν να ζητήσουν τη χορήγηση έγκρισης βάσει των αντίστοιχων τεχνικών απαιτήσεων που προβλέπονται στον κατωτέρω πίνακα.
 Νομοθετική πράξη
 Απαιτήσεις
 California Code of Regulations (κώδικας κανονισμών της Καλιφόρνιας), τίτλος 13, παράγραφοι 1961(a) και 1961(b)(1)(C)(1) που εφαρμόζονται στα μοντέλα οχημάτων του 2001 και επόμενων ετών, 1968.1, 1968.2, 1968.5, 1976 και 1975, που έχει εκδοθεί από τον οίκο Barclays Publishing
 Η έγκριση τύπου χορηγείται δυνάμει του κώδικα κανονισμών της Καλιφόρνιας που ισχύει για το πιο πρόσφατο έτος μοντέλων ελαφρών οχημάτων
 Οι δοκιμές εκπομπών για σκοπούς τεχνικού ελέγχου κατά τη χρήση όπως ορίζονται στο παράρτημα 5 και οι απαιτήσεις για πρόσβαση στις πληροφορίες για το σύστημα OBD που ορίζονται στην παράγραφο 5 του παραρτήματος 11 εξακολουθούν να απαιτούνται για την απόκτηση έγκρισης τύπου όσον αφορά τις εκπομπές σύμφωνα με την παρούσα παράγραφο.
 Η αρχή έγκρισης ενημερώνει τις άλλες αρχές έγκρισης των συμβαλλόμενων μερών σχετικά με τις περιστάσεις κάθε έγκρισης τύπου που χορηγείται σύμφωνα με την παρούσα παράγραφο.
 5.1. Γενικά
 5.1.1. Τα κατασκευαστικά στοιχεία που είναι πιθανό να επηρεάσουν την εκπομπή ρύπων σχεδιάζονται, κατασκευάζονται και συναρμολογούνται κατά τρόπο ώστε να μπορεί το όχημα, υπό συνθήκες κανονικής χρήσης και παρά τις δονήσεις τις οποίες μπορεί να υφίστανται τα στοιχεία αυτά, να συμμορφώνεται με τις διατάξεις του παρόντος κανονισμού.
 5.1.2. Τα τεχνικά μέτρα που λαμβάνει ο κατασκευαστής πρέπει να εξασφαλίζουν ότι, σύμφωνα με τις διατάξεις του παρόντος κανονισμού, οι εκπομπές καυσαερίων και αναθυμιάσεων περιορίζονται αποτελεσματικά καθ’ όλη την κανονική διάρκεια ζωής του οχήματος και υπό κανονικές συνθήκες χρήσης. Στα μέτρα αυτά περιλαμβάνονται η ασφάλεια των εύκαμπτων σωλήνων, των ενώσεών τους και των συνδέσεών τους, που χρησιμοποιούνται στα συστήματα ελέγχου εκπομπών, τα οποία είναι κατασκευασμένα έτσι ώστε να συμμορφώνονται με τα αρχικά σχέδια. Για τις εκπομπές καυσαερίων, οι διατάξεις αυτές θεωρείται ότι πληρούνται εφόσον διαπιστώνεται συμμόρφωση με τις διατάξεις των παραγράφων 5.3.1.4 και 8.2.3.1 αντιστοίχως. Για τις εκπεμπόμενες αναθυμιάσεις, οι διατάξεις αυτές θεωρείται ότι πληρούνται εφόσον διαπιστώνεται συμμόρφωση με τις διατάξεις των παραγράφων 5.3.1.4 και 8.2.3.1 αντιστοίχως.
 5.1.2.1.
 Η χρησιμοποίηση διάταξης αναστολής απαγορεύεται.
 5.1.3. Στόμιο εισόδου δεξαμενών βενζίνης
 5.1.3.1.
 Με την επιφύλαξη της παραγράφου 5.1.3.2, το στόμιο εισόδου της δεξαμενής βενζίνης σχεδιάζεται κατά τρόπο ώστε να αποκλείει το γέμισμα της δεξαμενής από ακροφύσιο αντλίας παροχής καυσίμου με εξωτερική διάμετρο 23,6 mm ή μεγαλύτερη.
 5.1.3.2.
 Η παράγραφος 5.1.3.1 δεν εφαρμόζεται σε όχημα που ικανοποιεί και τις δύο ακόλουθες συνθήκες, δηλαδή:
 5.1.3.2.1.
 το όχημα έχει σχεδιαστεί και κατασκευαστεί κατά τρόπο ώστε καμία διάταξη ελέγχου της εκπομπής αέριων ρύπων να μην επηρεάζεται αρνητικά από τη χρήση μολυβδούχου βενζίνης, και
 5.1.3.2.2.
 το όχημα φέρει εμφανή, ευανάγνωστη και ανεξίτηλη ένδειξη του συμβόλου της αμόλυβδης βενζίνης, βάσει του προτύπου ISO 2575:1982, σε σημείο άμεσα ορατό στο άτομο που γεμίζει τη δεξαμενή καυσίμου. Πρόσθετες σχετικές ενδείξεις επιτρέπονται.
 5.1.4. Πρέπει να λαμβάνεται μέριμνα ώστε να αποκλείονται υπερβολικές εκπομπές αναθυμιάσεων και έκχυση καυσίμου σε περίπτωση που λείπει το πώμα της δεξαμενής.
 Αυτό μπορεί να επιτευχθεί χρησιμοποιώντας ένα από τα ακόλουθα:
 5.1.4.1.
 πώμα που ανοίγει και κλείνει αυτομάτως, χωρίς να είναι δυνατή η αφαίρεσή του,
 5.1.4.2.
 σχεδιαστικά χαρακτηριστικά


text:
με τα οποία αποφεύγονται οι υπερβολικές εκπομπές αναθυμιάσεων σε περίπτωση που λείπει το πώμα,
 5.1.4.3.
 οποιαδήποτε άλλη διάταξη με την οποία επιτυγχάνεται το ίδιο αποτέλεσμα. Μερικά σχετικά παραδείγματα, χωρίς να εξαντλούνται με αυτά οι δυνατότητες, είναι το μη αποσπώμενο πώμα, το πώμα με αλυσίδα ή το πώμα για το οποίο χρησιμοποιείται το ίδιο κλειδί με το κλειδί εκκίνησης του οχήματος. Σε αυτή την περίπτωση, το κλειδί πρέπει να μπορεί να αφαιρείται από το πώμα μόνον όταν αυτό είναι κλειδωμένο.
 5.1.5. Διατάξεις για την ασφάλεια του ηλεκτρονικού συστήματος
 5.1.5.1.
 Κάθε όχημα με υπολογιστή ελέγχου εκπομπών περιλαμβάνει μέσα αποτροπής μετατροπών, εκτός αυτών που επιτρέπει ο κατασκευαστής. Ο κατασκευαστής επιτρέπει μετατροπές αν αυτές είναι αναγκαίες για τη διάγνωση, τη συντήρηση, τον έλεγχο, το μεταγενέστερο εξοπλισμό ή την επισκευή του οχήματος. Πρέπει να καθίσταται δύσκολη η παραποίηση τυχόν επαναπρογραμματιζόμενων κωδικών υπολογιστή ή παραμέτρων λειτουργίας και να εξασφαλίζεται επίπεδο προστασίας τουλάχιστον ίδιο με τις διατάξεις του προτύπου ISO DIS 15031-7 του Οκτωβρίου 1998 (SAE J2186 του Οκτωβρίου 1996), με την προϋπόθεση ότι η ανταλλαγή των στοιχείων ασφάλειας διεξάγεται με τη χρήση των πρωτοκόλλων και του συνδέσμου διάγνωσης όπως προβλέπεται στην παράγραφο 6.5 του παραρτήματος II προσάρτημα 1. Τυχόν αφαιρέσιμες μικροπλακέτες μνήμης για τη βαθμονόμηση του συστήματος πρέπει να βρίσκονται εντός χυτής θήκης, να είναι εγκιβωτισμένες σε σφραγισμένο περιέκτη ή να προστατεύονται με ηλεκτρονικούς αλγόριθμους, και η αντικατάστασή τους να είναι αδύνατη χωρίς τη χρήση ειδικών εργαλείων και διαδικασιών.
 5.1.5.2.
 Πρέπει να είναι αδύνατη η τροποποίηση των κωδικοποιημένων στον υπολογιστή παραμέτρων λειτουργίας του κινητήρα χωρίς τη χρήση ειδικών εργαλείων και διαδικασιών [π.χ., κασσιτεροκολλημένα ή εντός χυτής θήκης ηλεκτρονικά στοιχεία του υπολογιστή ή σφραγισμένα (ή κασσιτεροκολλημένα) περιβλήματα υπολογιστή].
 5.1.5.3.
 Στην περίπτωση αντλιών μηχανικού ψεκασμού καυσίμου τοποθετημένων σε κινητήρες ανάφλεξης με συμπίεση, οι κατασκευαστές λαμβάνουν επαρκή μέτρα για να προστατεύεται από τυχόν παραποιήσεις η ρύθμιση της μέγιστης παροχής καυσίμου στα ήδη κυκλοφορούντα οχήματα.
 5.1.5.4.
 Για όσα οχήματα θεωρείται απίθανη η ανάγκη προστασίας, οι κατασκευαστές δύνανται να αιτούνται τη χορήγηση εξαίρεσης από την αρμόδια για τις εγκρίσεις αρχή. Στα κριτήρια που σταθμίζει η αρμόδια για τις εγκρίσεις αρχή κατά την εξέταση της αίτησης εξαίρεσης περιλαμβάνονται, μεταξύ άλλων, η τρέχουσα διαθεσιμότητα μικροπλακετών υψηλών επιδόσεων στην αγορά, η ικανότητα του οχήματος για υψηλές επιδόσεις και ο προβλεπόμενος όγκος πωλήσεων του οχήματος.
 5.1.5.5.
 Οι κατασκευαστές που χρησιμοποιούν προγραμματιζόμενα συστήματα κωδικών υπολογιστή (π.χ. ηλεκτρικά απαλείψιμη προγραμματίσιμη μνήμη μόνο για ανάγνωση, EEPROM) αποτρέπουν τον επαναπρογραμματισμό χωρίς σχετική άδεια. Οι κατασκευαστές χρησιμοποιούν προηγμένες στρατηγικές προστασίας από παραποιήσεις και προβλέπουν χαρακτηριστικά προστασίας τα οποία καθιστούν αναγκαία την ηλεκτρονική πρόσβαση σε υπολογιστή εκτός οχήματος που διατηρεί ο κατασκευαστής. Οι μέθοδοι που παρέχουν επαρκές επίπεδο προστασίας από παραποιήσεις θα εγκρίνονται από την αρμόδια αρχή.
 5.1.6. Πρέπει να είναι δυνατή η επιθεώρηση του οχήματος για τεχνικό έλεγχο προκειμένου να εξακριβωθεί η απόδοσή του σε σχέση με τα δεδομένα που συγκεντρώνονται σύμφωνα με την παράγραφο 5.3.7 του παρόντος κανονισμού. Εάν για την εν λόγω επιθεώρηση απαιτείται ειδική διαδικασία, οι σχετικές λεπτομέρειες αναφέρονται στο βιβλίο συντήρησης (ή σε ισοδύναμο μέσο). Για αυτή την ειδική διαδικασία δεν θα απαιτείται η χρήση ειδικού


text:
εξοπλισμού πέραν αυτού που φέρει εξαρχής το όχημα.
 5.2. Διαδικασία δοκιμής
 Στον πίνακα Α παρουσιάζονται οι διάφορες δυνατότητες για την έγκριση τύπου ενός οχήματος.
 5.2.1. Τα οχήματα με κινητήρα επιβαλλόμενης ανάφλεξης και τα υβριδικά ηλεκτρικά οχήματα με κινητήρα επιβαλλόμενης ανάφλεξης υποβάλλονται στις ακόλουθες δοκιμές:
 τύπου Ι (εξακρίβωση των μέσων εκπομπών καυσαερίων μετά την εκκίνηση με ψυχρό κινητήρα)·
 τύπου II [εκπομπή μονοξειδίου του άνθρακα σε λειτουργία χωρίς φορτίο (ρελαντί)]·
 τύπου III (εκπομπή αερίων στροφαλοθαλάμου)·
 τύπου IV (εκπομπές αναθυμιάσεων)·
 τύπου V (ανθεκτικότητα των αντιρρυπαντικών διατάξεων)·
 τύπου VI (εξακρίβωση, σε χαμηλή θερμοκρασία περιβάλλοντος, των μέσων εκπομπών μονοξειδίου του άνθρακα και υδρογονανθράκων μετά την εκκίνηση με ψυχρό κινητήρα)·
 δοκιμή του συστήματος OBD.
 5.2.2. Τα οχήματα με κινητήρα επιβαλλόμενης ανάφλεξης και τα υβριδικά ηλεκτρικά οχήματα με κινητήρα επιβαλλόμενης ανάφλεξης που κινούνται με υγραέριο ή φυσικό αέριο/βιομεθάνιο (οχήματα ενός ή δύο καυσίμων) υποβάλλονται στις ακόλουθες δοκιμές (σύμφωνα με τον πίνακα Α):
 τύπου Ι (εξακρίβωση των μέσων εκπομπών καυσαερίων μετά την εκκίνηση με ψυχρό κινητήρα)·
 τύπου II [εκπομπές μονοξειδίου του άνθρακα σε λειτουργία χωρίς φορτίο (ρελαντί)]·
 τύπου III (εκπομπή αερίων στροφαλοθαλάμου)·
 τύπου IV (εκπομπές αναθυμιάσεων), κατά περίπτωση·
 τύπου V (ανθεκτικότητα των αντιρρυπαντικών διατάξεων)·
 τύπου VI (εξακρίβωση, σε χαμηλή θερμοκρασία περιβάλλοντος, των μέσων εκπομπών μονοξειδίου του άνθρακα και υδρογονανθράκων μετά την εκκίνηση με ψυχρό κινητήρα), κατά περίπτωση·
 δοκιμή του συστήματος OBD.
 5.2.3. Τα οχήματα με κινητήρα ανάφλεξης με συμπίεση και τα υβριδικά ηλεκτρικά οχήματα με κινητήρα ανάφλεξης με συμπίεση υποβάλλονται στις ακόλουθες δοκιμές:
 τύπου Ι (εξακρίβωση των μέσων εκπομπών καυσαερίων μετά την εκκίνηση με ψυχρό κινητήρα)·
 τύπου V (ανθεκτικότητα των αντιρρυπαντικών διατάξεων)·
 δοκιμή του συστήματος OBD.
 Πίνακας Α
 Απαιτήσεις
 Εφαρμογή των απαιτήσεων δοκιμών για έγκριση τύπου και επεκτάσεις
 Οχήματα με κινητήρα επιβαλλόμενης ανάφλεξης, συμπεριλαμβανομένων των υβριδικών
 Οχήματα με κινητήρα ανάφλεξης με συμπίεση, συμπεριλαμβανομένων των υβριδικών
 Ενός καυσίμου
 Δύο καυσίμων (5)
 Ευέλικτου καυσίμου (5)
 Ευέλικτου καυσίμου
 Ενός καυσίμου
 Καύσιμο αναφοράς
 Βενζίνη
 (E5)
 Υγραέριο
 Φυσικό αέριο/Βιομεθάνιο
 Υδρογόνο
 Βενζίνη
 (E5)
 Βενζίνη
 (E5)
 Βενζίνη
 (E5)
 Βενζίνη
 (E5)
 Ντίζελ
 (B5)
 Ντίζελ
 (B5)
 Υγραέριο
 Φυσικό αέριο/Βιομεθάνιο
 Υδρογόνο
 Αιθανόλη
 (E85)
 Βιοντίζελ
 Αέριοι ρύποι
 (δοκιμή τύπου I)
 Ναι
 Ναι
 Ναι
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 (μόνο βενζίνη) (6)
 Ναι
 (και τα δύο καύσιμα)
 Ναι
 (μόνο B5) (6)
 Ναι
 Σωματίδια
 (δοκιμή τύπου I)
 Ναι
 (άμεσος ψεκασμός)
 —
 —
 Ναι
 (άμεσος ψεκασμός)
 (μόνο βενζίνη)
 Ναι
 (άμεσος ψεκασμός)
 (μόνο βενζίνη)
 Ναι
 (άμεσος ψεκασμός)
 (μόνο βενζίνη) (6)
 Ναι
 (άμεσος ψεκασμός)
 (και τα δύο καύσιμα)
 Ναι
 (μόνο B5) (6)
 Ναι
 Εκπομπές βραδυπορείας
 (δοκιμή τύπου II)
 Ναι
 Ναι
 Ναι
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 (μόνο βενζίνη) (6)
 Ναι
 (και τα δύο καύσιμα)
 —
 —
 Εκπομπές στροφαλοθαλάμου
 (δοκιμή τύπου ΙΙΙ)
 Ναι
 Ναι
 Ναι
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη) (6)
 Ναι
 (βενζίνη)
 —
 —
 Εξατμιστικές εκπομπές
 (δοκιμή τύπου IV)
 Ναι
 —
 —
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη) (6)
 Ναι
 (βενζίνη)
 —
 —
 Ανθεκτικότητα
 (δοκιμή τύπου V)
 Ναι
 Ναι
 Ναι
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη) (6)
 Ναι
 (βενζίνη)
 Ναι
 (μόνο B5) (6)
 Ναι
 Εκπομπές σε χαμηλή θερμοκρασία
 (δοκιμή τύπου VI)
 Ναι


text:
—
 —
 Ναι
 (μόνο βενζίνη)
 Ναι
 (μόνο βενζίνη)
 Ναι
 (μόνο βενζίνη) (6)
 Ναι
 (και τα δύο καύσιμα) (7)
 —
 —
 Συμμόρφωση ήδη κυκλοφορούντων οχημάτων
 Ναι
 Ναι
 Ναι
 Ναι
 (και τα δύο καύσιμα)
 Ναι
 (και τα δύο καύσιμα)
 Ναι
 (μόνο βενζίνη) (6)
 Ναι
 (και τα δύο καύσιμα)
 Ναι
 (μόνο B5) (6)
 Ναι
 Ενσωματωμένο σύστημα διάγνωσης
 Ναι
 Ναι
 Ναι
 Ναι
 Ναι
 Ναι
 Ναι
 Ναι
 (μόνο B5)
 Ναι
 5.3. Περιγραφή των δοκιμών
 5.3.1. Δοκιμή τύπου Ι (προσομοίωση των μέσων εκπομπών καυσαερίων μετά την εκκίνηση με ψυχρό κινητήρα).
 5.3.1.1.
 Στο σχήμα 1 απεικονίζονται οι δυνατότητες για τη διενέργεια της δοκιμής τύπου Ι. Η δοκιμή αυτή διενεργείται σε όλα τα οχήματα που αναφέρονται στην παράγραφο 1 και τις υποπαραγράφους της.
 5.3.1.2.
 Το όχημα τοποθετείται επί δυναμομετρικής εξέδρας εφοδιασμένης με σύστημα προσομοίωσης φορτίου και αδράνειας.
 5.3.1.2.1.
 Η δοκιμή με συνολική διάρκεια 19 λεπτών και 40 δευτερολέπτων, αποτελούμενη από δύο μέρη, το μέρος 1 και το μέρος 2, διενεργείται χωρίς διακοπή. Με τη συγκατάθεση του κατασκευαστή, μπορεί να παρεμβληθεί μεταξύ του τέλους του μέρους 1 και της αρχής του μέρους 2 μια περίοδος το πολύ 20 δευτερολέπτων κατά την οποία δεν θα λαμβάνονται δείγματα, προκειμένου να διευκολυνθεί η ρύθμιση του εξοπλισμού της δοκιμής.
 5.3.1.2.1.1.
 Τα οχήματα που κινούνται με υγραέριο ή φυσικό αέριο/βιομεθάνιο ελέγχονται στη δοκιμή τύπου Ι για διακυμάνσεις στη σύνθεση του υγραερίου ή του φυσικού αερίου/βιομεθανίου, όπως ορίζεται στο παράρτημα 12. Τα οχήματα που μπορούν να κινηθούν με βενζίνη ή υγραέριο ή φυσικό αέριο/βιομεθάνιο ελέγχονται και για τα δύο καύσιμα. Οι δοκιμές με υγραέριο ή φυσικό αέριο/βιομεθάνιο διενεργούνται για να ελεγχθούν οι διακυμάνσεις στη σύνθεση του υγραερίου ή του φυσικού αερίου/βιομεθανίου, όπως ορίζεται στο παράρτημα 12.
 5.3.1.2.1.2.
 Κατά παρέκκλιση από την απαίτηση της παραγράφου 5.3.1.2.1.1, τα οχήματα που μπορούν να κινηθούν με βενζίνη ή κάποιο αέριο καύσιμο, αλλά στα οποία το σύστημα βενζίνης έχει τοποθετηθεί για την αντιμετώπιση περιπτώσεων ανάγκης ή αποκλειστικά και μόνο για την εκκίνηση του κινητήρα και εφόσον η χωρητικότητα της δεξαμενής βενζίνης δεν υπερβαίνει τα 15 λίτρα βενζίνης, για τη δοκιμή τύπου Ι θεωρούνται οχήματα που μπορούν να κινηθούν μόνον με αέριο καύσιμο.
 5.3.1.2.2.
 Το μέρος 1 της δοκιμής αποτελείται από 4 στοιχειώδεις κύκλους πόλης. Κάθε στοιχειώδης κύκλος πόλης αποτελείται από 15 φάσεις (ρελαντί, επιτάχυνση, σταθερή ταχύτητα, επιβράδυνση κ.λπ.).
 5.3.1.2.3.
 Το μέρος 2 της δοκιμής αποτελείται από 1 κύκλο εκτός πόλης. Ο κύκλος εκτός πόλης περιλαμβάνει 13 φάσεις (ρελαντί, επιτάχυνση, σταθερή ταχύτητα, επιβράδυνση κ.λπ.).
 5.3.1.2.4.
 Κατά τη διάρκεια της δοκιμής, τα καυσαέρια αραιώνονται και συλλέγεται αναλογικό δείγμα σε έναν ή περισσότερους σάκους. Τα καυσαέρια του υπό δοκιμή οχήματος αραιώνονται, λαμβάνονται δείγματά τους και αναλύονται σύμφωνα με τη διαδικασία που περιγράφεται κατωτέρω, ενώ μετράται και ο συνολικός όγκος του αραιωμένου καυσαερίου. Καταγράφονται όχι μόνον οι εκπομπές μονοξειδίου του άνθρακα, υδρογονανθράκων και οξειδίων του αζώτου, αλλά και οι εκπομπές σωματιδιακών ρύπων από οχήματα με κινητήρες ανάφλεξης με συμπίεση.
 5.3.1.3.
 Η δοκιμή διενεργείται σύμφωνα με τη διαδικασία της δοκιμής τύπου Ι που περιγράφεται στο παράρτημα 4α. Η μέθοδος που χρησιμοποιείται για τη συλλογή και την ανάλυση των αερίων προβλέπεται στο προσάρτημα 2 και 3


text:
του παραρτήματος 4α και η μέθοδος δειγματοληψίας και ανάλυσης των σωματιδίων προβλέπεται στο προσάρτημα 4 και 5 του παραρτήματος 4α.
 5.3.1.4.
 Με την επιφύλαξη των απαιτήσεων της παραγράφου 5.3.1.5, η δοκιμή διενεργείται τρεις φορές. Τα αποτελέσματα πολλαπλασιάζονται με τους κατάλληλους συντελεστές φθοράς που δίνονται στην παράγραφο 5.3.6 και, στην περίπτωση συστήματος περιοδικής αναγέννησης όπως ορίζεται στην παράγραφο 2.20, πρέπει επίσης να πολλαπλασιάζονται με τους συντελεστές Ki που δίνονται στο παράρτημα 13. Οι μάζες των αέριων εκπομπών και, στην περίπτωση οχημάτων με κινητήρα ανάφλεξης με συμπίεση, η μάζα των σωματιδίων που λαμβάνεται σε κάθε δοκιμή πρέπει να είναι μικρότερη από τις τιμές που αναγράφονται στον κατωτέρω πίνακα 1:
 Πίνακας 1
 Όριο εκπομπών
 Οριακές τιμές
 Μάζα αναφοράς (RM)
 (kg)
 Μάζα μονοξειδίου του άνθρακα
 (CO)
 Μάζα συνολικών υδρογονανθράκων
 (THC)
 Μάζα υδρογονανθράκων πλην μεθανίου
 (NMHC)
 Μάζα οξειδίων του αζώτου
 (NOx)
 Συνδυασμένη μάζα υδρογονανθράκων και οξειδίων του αζώτου
 (THC + NOx)
 Μάζα σωματιδίων
 (PM)
 Αριθμός σωματιδίων
 (P)
 L1
 (mg/km)
 L2
 (mg/km)
 L3
 (mg/km)
 L4
 (mg/km)
 L2 + L3
 (mg/km)
 L5
 (mg/km)
 L6
 (αριθμός/km)
 Κατηγορία
 Κλάση
 PI
 CI
 PI
 CI
 PI
 CI
 PI
 CI
 PI
 CI
 PI (8)
 CI
 PI
 CI
 M
 —
 Όλα
 1 000
 500
 100
 —
 68
 —
 60
 180
 —
 230
 4,5
 4,5
 —
 6,0 x 1011
 N1
 I
 RM ≤ 1 305
 1 000
 500
 100
 —
 68
 —
 60
 180
 —
 230
 4,5
 4,5
 —
 6,0 x 1011
 II
 1 305 < RM ≤ 1 760
 1 810
 630
 130
 —
 90
 —
 75
 235
 —
 295
 4,5
 4,5
 —
 6,0 x 1011
 III
 1 760 < RM
 2 270
 740
 160
 —
 108
 —
 82
 280
 —
 350
 4,5
 4,5
 —
 6,0 x 1011
 N2
 —
 Όλα
 2 270
 740
 160
 —
 108
 —
 82
 280
 —
 350
 4,5
 4,5
 —
 6,0 x 1011
 Επεξήγηση: PI = επιβαλλόμενη ανάφλεξη, CI = ανάφλεξη με συμπίεση
 5.3.1.4.1.
 Κατά παρέκκλιση των απαιτήσεων της παραγράφου 5.3.1.4, για κάθε ρύπο ή συνδυασμό ρύπων, μία από τις τρεις μάζες που προκύπτουν επιτρέπεται να υπερβαίνει, το πολύ κατά 10 %, το προδιαγεγραμμένο όριο, εφόσον ο αριθμητικός μέσος όρος των τριών αποτελεσμάτων είναι κάτω από το προδιαγεγραμμένο όριο. Όταν σημειώνεται υπέρβαση των προδιαγεγραμμένων ορίων για περισσότερους του ενός ρύπους, είναι αδιάφορο εάν αυτό συμβαίνει κατά την ίδια δοκιμή ή σε διαφορετικές δοκιμές.
 5.3.1.4.2.
 Όταν πραγματοποιούνται δοκιμές με αέρια καύσιμα, οι προκύπτουσες μάζες αερίων εκπομπών θα πρέπει να είναι μικρότερες των ορίων που έχουν καθοριστεί για οχήματα με κινητήρα βενζίνης στον ανωτέρω πίνακα.
 5.3.1.5.
 Ο αριθμός των δοκιμών που προβλέπονται στην παράγραφο 5.3.1.4 μειώνεται βάσει των κατωτέρω καθοριζόμενων προϋποθέσεων, όπου V1 είναι το αποτέλεσμα της πρώτης δοκιμής και V2 το αποτέλεσμα της δεύτερης δοκιμής για κάθε ρύπο ή για τη συνδυασμένη εκπομπή δύο ρύπων που υπόκεινται σε περιορισμό.
 5.3.1.5.1.
 Διενεργείται μία μόνον δοκιμή εάν το αποτέλεσμα που προέκυψε για κάθε ρύπο ή για τη συνδυασμένη εκπομπή δύο ρύπων που υπόκεινται σε περιορισμό είναι μικρότερο ή ίσο με 0,70 L (δηλαδή V1 ≤ 0,70 L).
 5.3.1.5.2.
 Εάν δεν πληρούται η προϋπόθεση της παραγράφου 5.3.1.5.1, διενεργούνται δύο μόνον δοκιμές εάν,


text:
για κάθε ρύπο ή για τη συνδυασμένη εκπομπή δύο ρύπων που υπόκεινται σε περιορισμό, πληρούνται οι ακόλουθες προϋποθέσεις:
 V1 ≤ 0,85 L και V1 + V2 ≤ 1,70 L και V2 ≤ L.
 Σχήμα 1
 Διάγραμμα ροής για την έγκριση τύπου Ι
 5.3.2. Δοκιμή τύπου ΙΙ [Δοκιμή εκπομπής μονοξειδίου του άνθρακα σε λειτουργία χωρίς φορτίο (ρελαντί)]
 5.3.2.1.
 Η δοκιμή αυτή διενεργείται σε όλα τα οχήματα που κινούνται με κινητήρες επιβαλλόμενης ανάφλεξης και έχουν:
 5.3.2.1.1.
 Τα οχήματα που μπορούν να κινούνται με βενζίνη ή με υγραέριο ή με φυσικό αέριο/βιομεθάνιο ελέγχονται στο πλαίσιο της δοκιμής τύπου II και για τα δύο καύσιμα.
 5.3.2.1.2.
 Κατά παρέκκλιση από την απαίτηση της παραγράφου 5.3.2.1.1, τα οχήματα που μπορούν να κινηθούν με βενζίνη ή κάποιο αέριο καύσιμο, αλλά στα οποία το σύστημα βενζίνης έχει τοποθετηθεί για την αντιμετώπιση περιπτώσεων ανάγκης ή αποκλειστικά και μόνο για την εκκίνηση του κινητήρα και εφόσον η χωρητικότητα της δεξαμενής βενζίνης δεν υπερβαίνει τα 15 λίτρα βενζίνης, για τη δοκιμή τύπου ΙΙ θεωρούνται οχήματα που μπορούν να κινηθούν μόνον με αέριο καύσιμο.
 5.3.2.2.
 Για τη δοκιμή τύπου ΙΙ που ορίζεται στο παράρτημα 5, σε κανονικό αριθμό στροφών του κινητήρα στο ρελαντί, η μέγιστη επιτρεπόμενη περιεκτικότητα των καυσαερίων σε μονοξείδιο του άνθρακα είναι εκείνη που δηλώνεται από τον κατασκευαστή του οχήματος. Ωστόσο, η μέγιστη περιεκτικότητα σε μονοξείδιο του άνθρακα δεν πρέπει να υπερβαίνει το 0,3 % κ.ό.
 Σε υψηλό αριθμό στροφών κινητήρα στο ρελαντί, η κατ’ όγκο περιεκτικότητα των καυσαερίων σε μονοξείδιο του άνθρακα δεν πρέπει να υπερβαίνει το 0,2 %, με την ταχύτητα του κινητήρα τουλάχιστον στις 2 000 στροφές min-1 και την τιμή λάμδα στα 1 ± 0,03 ή σύμφωνα με τις προδιαγραφές του κατασκευαστή.
 5.3.3. Δοκιμή τύπου ΙΙΙ (εξακρίβωση των εκπομπών όσον αφορά τα αέρια στροφαλοθαλάμου)
 5.3.3.1.
 Η δοκιμή αυτή διενεργείται σε όλα τα οχήματα που αναφέρονται στην παράγραφο 1, εκτός από αυτά που έχουν κινητήρες ανάφλεξης με συμπίεση.
 5.3.3.1.1.
 Τα οχήματα που μπορούν να κινούνται με βενζίνη ή με υγραέριο ή με φυσικό αέριο ελέγχονται στο πλαίσιο της δοκιμής τύπου III μόνον για τη βενζίνη.
 5.3.3.1.2.
 Κατά παρέκκλιση από την απαίτηση της παραγράφου 5.3.3.1.1, τα οχήματα που μπορούν να κινηθούν με βενζίνη ή κάποιο αέριο καύσιμο, αλλά στα οποία το σύστημα βενζίνης έχει τοποθετηθεί για την αντιμετώπιση περιπτώσεων ανάγκης ή αποκλειστικά και μόνο για την εκκίνηση του κινητήρα και εφόσον η χωρητικότητα της δεξαμενής βενζίνης δεν υπερβαίνει τα 15 λίτρα βενζίνης, για τη δοκιμή τύπου III θεωρούνται οχήματα που μπορούν να κινηθούν μόνον με αέριο καύσιμο.
 5.3.3.2.
 Κατά τη δοκιμή σύμφωνα με το παράρτημα 6, το σύστημα εξαερισμού του στροφαλοθαλάμου δεν πρέπει να επιτρέπει καμία εκπομπή αερίων από τον στροφαλοθάλαμο στην ατμόσφαιρα.
 5.3.4. Δοκιμή τύπου IV (προσδιορισμός των αναθυμιάσεων)
 5.3.4.1.
 Η δοκιμή αυτή διενεργείται σε όλα τα οχήματα που αναφέρονται στην παράγραφο 1, εκτός από τα οχήματα που έχουν κινητήρα ανάφλεξης με συμπίεση, τα οχήματα που κινούνται με υγραέριο ή φυσικό αέριο/βιομεθάνιο.
 5.3.4.1.1.
 Τα οχήματα που μπορούν να κινούνται με βενζίνη ή με υγραέριο ή με φυσικό αέριο/βιομεθάνιο ελέγχονται στο πλαίσιο της δοκιμής τύπου IV μόνον για